                        IL-KUMMISSJONI
                        EWROPEA

                                                 Brussell, 13.5.2015
                                                 COM(2015) 269 final

                               Rakkomandazzjoni għal

                     RAKKOMANDAZZJONI TAL-KUNSILL

          fuq il-Programm Nazzjonali ta' Riforma tal-Awstrija għall-2015

u l-għoti ta' opinjoni tal-Kunsill dwar il-Programm ta' Stabbiltà tal-Awstrija tal-2015
 ---pagebreak---                                     Rakkomandazzjoni għal

                         RAKKOMANDAZZJONI TAL-KUNSILL

              fuq il-Programm Nazzjonali ta' Riforma tal-Awstrija għall-2015

    u l-għoti ta' opinjoni tal-Kunsill dwar il-Programm ta' Stabbiltà tal-Awstrija tal-2015

IL-KUNSILL TAL-UNJONI EWROPEA,
Wara li kkunsidra t-Trattat dwar il-Funzjonament tal-Unjoni Ewropea, u b'mod partikolari l-
Artikolu 121(2) u l-Artikolu 148(4) tiegħu,
Wara li kkunsidra r-Regolament tal-Kunsill (KE) Nru 1466/97 tas-7 ta’ Lulju 1997 dwar it-
tisħiħ tas-sorveljanza ta' pożizzjonijiet ta' baġit u s-sorveljanza u l-koordinazzjoni ta' politika
ekonomika1, u partikolarment l-Artikolu 5(2) tiegħu,
Wara li kkunsidra r-rakkomandazzjoni tal-Kummissjoni Ewropea2,
Wara li kkunsidra r-riżoluzzjonijiet tal-Parlament Ewropew3,
Wara li kkunsidra l-konklużjonijiet tal-Kunsill Ewropew,
Wara li kkunsidra l-opinjoni tal-Kumitat tal-Impjiegi,
Wara li kkunsidra l-opinjoni tal-Kumitat Ekonomiku u Finanzjarju,
Wara li kkunsidra l-opinjoni tal-Kumitat tal-Protezzjoni Soċjali,
Wara li kkunsidra l-opinjoni tal-Kumitat tal-Politika Ekonomika,
Billi:
(1)       Fis-26 ta’ Marzu 2010, il-Kunsill Ewropew qabel mal-proposta tal-Kummissjoni li
          tiġi mnedija strateġija ġdida għat-tkabbir u l-impjiegi, bl-isem ta’ Ewropa 2020, li
          tkun imsejsa fuq koordinazzjoni msaħħa tal-politiki ekonomiċi. L-istrateġija tiffoka
          fuq l-oqsma ewlenin fejn hija meħtieġa azzjoni biex il-potenzjal tal-Ewropa għat-
          tkabbir sostenibbli u l-kompetittività jingħata spinta.
(2)       Fit-13 ta' Lulju 2010, il-Kunsill, abbażi tal-proposti tal-Kummissjoni, adotta
          rakkomandazzjoni dwar il-linji gwida ġenerali għall-politiki ekonomiċi tal-Istati
          Membri u l-Unjoni (mill-2010 sal-2014) u, fil-21 ta' Ottubru 2010, adotta deċiżjoni
          dwar il-linji gwida għall-politiki tal-impjiegi tal-Istati Membri. Flimkien dawn
          jiffurmaw il-'linji gwida integrati' li l-Istati Membri ġew mistiedna jikkunsidrawhom
          fil-politiki nazzjonali tagħhom dwar l-ekonomija u l-impjiegi.
(3)       Fit-8 ta’ Lulju 2014, il-Kunsill adotta Rakkomandazzjoni dwar il-Programm
          Nazzjonali ta’ Riforma tal-Awstrija għall-2014 u ta l-opinjoni tiegħu dwar il-
          Programm ta’ Stabbiltà aġġornat tal-Awstrija għall-perjodu 2014. Fit-

1
         ĠU L 209, 2.8.1997, p. 1.
2
         COM/(2015)269
3
         P8_TA(2015)0067, P8_TA(2015)0068, P8_TA(2015)0069.
 ---pagebreak---        28 ta' Novembru 2014, skont ir-Regolament (UE) Nru 473/20134, il-Kummissjoni
       ppreżentat l-opinjoni tagħha dwar l-abbozz ta' pjan baġitarju tal-Awstrija għall-
       20155.
(4)    Fit-28 ta' Novembru 2014, il-Kummissjoni adottat l-Istħarriġ Annwali dwar it-
       Tkabbir6, li ta bidu għas-Semestru Ewropew għall-koordinazzjoni tal-politika
       ekonomika tal-2015. Fl-istess ġurnata, abbażi tar-Regolament (UE) Nru 1176/2011,
       il-Kummissjoni adottat ir-Rapport dwar il-Mekkaniżmu ta' Twissija7, li fih l-Awstrija
       ma ġietx identifikata bħala wieħed mill-Istati Membri li dwarha għandha titwettaq
       analiżi fil-fond.
(5)    Fit-18 ta’ Diċembru 2014, il-Kunsill Ewropew approva l-prijoritajiet sabiex tingħata
       spinta lill-investiment, biex b'hekk jiġu aċċelerati r-riformi strutturali u tkompliet it-
       triq lejn konsolidazzjoni fiskali responsabbli li tiffavorixxi t-tkabbir.
(6)    Fis-26 ta’ Frar 2015, il-Kummissjoni ppubblikat ir-rapport tagħha tal-pajjiż tal-2015
       għall-Awstrija8. Dan ivvaluta l-progress li għamlet l-Awstrija fl-indirizzar tar-
       rakkomandazzjonijiet speċifiċi għall-pajjiż adottati fit-8 ta’ Lulju 2014.
(7)    Fil-21 ta' April 2015, l-Awstrija ppreżentat il-Programm Nazzjonali ta' Riforma
       għall-2015 tagħha u l-Programm ta' Stabbiltà tal-2015 tagħha. Biex jiġu kkunsidrati
       l-konnessjonijiet ta' bejniethom, iż-żewġ programmi ġew ivvalutati fl-istess żmien.
(8)    L-Awstrija bħalissa tinsab fil-parti preventiva tal-Patt ta’ Stabbiltà u Tkabbir u hija
       soġġetta għar-regola tranżitorja tad-dejn matul il-perjodu 2014-2016. Fil-Programm
       ta’ Stabbiltà tiegħu għall-2015, il-gvern qed jippjana biex itejjeb l-iżbilanċ nominali
       b'mod gradwali għal 2.2 % tal-PDG fl-2015 u jkompli għal 0.5 % tal-PDG fl-2019.
       Skont il-Programm ta’ Stabbiltà, l-objettiv ta’ terminu medju – defiċit strutturali ta’
       mhux aktar minn 0.45 % tal-PDG – intlaħaq fl-2014, u l-gvern qed tippjana li jilħaq
       l-objettiv ta’ terminu medju matul il-perjodu tal-programm. Madankollu, il-kalkolu
       mill-ġdid tal-bilanċ strutturali jindika devjazzjoni mill-objettiv ta’ terminu medju
       mill-2015. Il-proporzjon tad-dejn għall-PDG tal-gvern huwa mistenni li jilħaq il-
       livell massimu ta’ 86.8 % fl-2015 u li jonqos gradwalment għal 79.7 % fl-2019. Ix-
       xenarju makroekonomiku li fuqu huma bbażati l-projezzjonijiet tal-baġit fil-
       programm huwa plawsibbli. Madankollu, miżuri li jappoġġaw il-miri ippjanati tad-
       defiċit mill-2016 'il quddiem għadhom ma ġewx speċifikati biżżejjed. Ibbażat fuq it-
       tbassir tar-Rebbiegħa 2015 tal-Kummissjoni, il-bilanċ strutturali huwa previst li
       jiddevja b’0.4 % tal-PDG mill-objettiv ta’ terminu medju mill-2015. Id-devjazzjoni
       hija mistennija li ssir sinifikanti fl-2016 fid-dawl tad-deterjorament ta' 0.6 % tal-PDG
       ipprojettat tal-bilanċ strutturali meta mqabbla ma’ 0.3 % tal-aġġustament strutturali
       tal-PDG meħtieġa sabiex jintlaħaq l-objettiv fuq terminu medju tagħha. Dan jimplika
       devjazzjoni ta’ madwar 0.9 % tal-PDG mir-rekwiżit tal-Patt ta’ Stabbiltà u Tkabbir.
       Għalhekk, se jkun hemm bżonn iktar miżuri. Fl-istess ħin, skont il-Programm ta’
       Stabbiltà u t-tbassir tar-rebbiegħa 2015 tal-Kummissjoni, id-dejn gross se jibqa'
       nieżel 'l isfel skont ir-regola tranżitorja tad-dejn fl-2015 u l-2016. Abbażi tal-
       valutazzjoni tiegħu tal-Programm ta’ Stabbiltà u filwaqt li titqies il-previżjoni tar-
       Rebbiegħa tal-2015 tal-Kummissjoni, il-Kunsill huwa tal-opinjoni li hemm riskju li l-
       Awstrija ma tkunx konformi mad-dispożizzjonijiet tal-Patt ta’ Stabbiltà u Tkabbir.

4
      ĠU L 140, 27.5.2013, p. 11.
5
      C(2014) 8811 finali, 28.11.2014.
6
      COM(2014) 902, tas-28.11.2014.
7
      COM(2014) 904 finali 28.11.2014.
8
      SWD (2015) 39 finali, 26.2.2015.
 ---pagebreak--- (9)    Ir-relazzjonijiet bejn il-livelli differenti tal-gvern għadhom kumplessi, u jikkawżaw
       telf ta’ effiċjenza f’setturi kruċjali tal-amministrazzjoni pubblika. L-Awstrija tibqa’
       wieħed mill-pajjiżi bl-iktar livell baxx ta’ taxxi proprji subnazzjonali f’perċentwali
       tal-PDG. Minkejja dan il-livell baxx ta’ awtonomija fiskali, il-gvernijiet
       subnazzjonali jkollhom diversi ta’ nfiq u responsabbiltajiet amministrattivi. Il-livell
       għoli ta’ kumplessità u ta’ allinjament ħażin bejn id-dħul u r-responsabbiltajiet tal-
       infiq ma jifavorixxix l-implimentazzjoni ta’ riformi politiki wiesgħa.
(10)   Is-sostenibbiltà fiskali fit-tul tas-sistemi tal-pensjoni Awstrijaċi għadha tbati minn
       dgħufijiet strutturali. Ir-riformi tal-Awstrija sa issa ma jidhrux li huma biżżejjed biex
       jiżguraw is-sostenibbiltà fiskali fit-tul tas-sistema. L-ewwel nett, l-età effettiva ta’
       rtirar tibqa’ inqas b'mod sinifikanti mill-età statutorja tal-irtirar. It-tieni, l-età
       statutorja tal-irtirar tan-nisa hija ħafna iktar baxxa minn dik tal-irġiel u mhux se
       tiżdied sal-2024. It-tielet, l-età statutorja tal-irtirar għadha mhux marbuta flimkien
       mal-fatt li l-għomor dejjem qed jiżdied fl-Awstrija. L-Awstrija ħadet xi miżuri biex
       tiżdied l-età effettiva tal-irtirar, li issa hija ta’ 59.7 sena (2014), iżda li għadha taħt il-
       medja tal-UE ta’ 63.1 sena (2013). Ġew stabbiliti miżuri li jwaqqfu l-każijiet ta'
       skemi ta’ irtirar kmieni u ta’ invalidità, u b’hekk jittawwlu l-ħajjiet tax-xogħol. Barra
       minn hekk, il-piena għal kull sena ta’ irtirar kmieni kif ukoll il-perjodu ta’ servizz
       pensjonabbli meħtieġ biex wieħed jikkwalifika għal skemi bħal dawn żdiedu. Għadu
       mhux ċar jekk l-effetti baġitarji pożittivi mistennija ta’ dawn il-miżuri humiex se
       jseħħu.
(11)   L-infiq tal-Awstrija fil-kura tas-saħħa jikklassifika fost l-ogħla fl-UE. Ir-riforma
       kontinwa tal-kura tas-saħħa (2013-2016) għandha l-għan li mill-2016 tistabbilizzaha
       bħala proporzjon tal-PDG. Madankollu, anki jekk ir-riformi li jirnexxu, is-
       sostenibbiltà fiskali u l-effiċjenza tas-sistema tal-kura tas-saħħa għadhom qed
       iħabbtu wiċċhom ma’ sfidi strutturali. Għandhom jittieħdu l-miżuri issa fir-rigward
       tal-perjodu wara l-2016. Pereżempju, aktar pazjenti għandhom jiġu ttrattati f’kuntesti
       multidixxiplinari ta’ kura primarja għal pazjenti ta' barra u t-tul medju taż-żjara għal
       kura fl-isptar għandu jitnaqqas aktar.
(12)   Li tiżgura d-disponibilità fit-tul ta' xogħol ikkwalifikat b’mod adegwat għadha sfida
       għall-Awstrija. Ir-rata tal-qgħad ta' madwar 5.6 % hija fost l-aktar baxxa fl-UE, iżda
       l-potenzjal tas-suq tax-xogħol ta’ ċerti partijiet tal-forza tax-xogħol mhuwiex qiegħed
       jiġi sfruttat bis-sħiħ. L-Awstrija ħadet ċerti miżuri biex ittawwal il-ħajjiet tax-xogħol,
       tiffaċilita aħjar il-parteċipazzjoni min-nisa fis-suq tax-xogħol u tisfrutta aktar bis-sħiħ
       il-potenzjal ta’ parteċipanti li jkollhom sfond ta’ migrazzjoni fis-suq tax-xogħol,
       inkluż permezz ta’ rikonoxximent aħjar tal-kwalifiki tagħhom. Madankollu, ir-
       riformi riċenti jridu jiġu mmonitorjati mill-qrib u aktar miżuri huma meħtieġa biex
       jintuża bis-sħiħ il-potenzjal tas-suq tax-xogħol ta’ dawn il-gruppi.
(13)   Fit-13 ta’ Marzu 2015, l-Awstrija ppreżentat pjan ta’ riforma komprensiva tat-taxxa
       mmirata biex jiġu ffurmati mill-ġdid il-kategoriji tat-taxxi u r-rati mit-taxxa fuq dħul
       personali, b'mod partikolari bit-tnaqqis tar-rata ta' dħul tat-taxxa fuq dħul personali
       minn 36.5 % għal 25 %. Il-ħelsien mit-taxxa huwa stmat li jammonta għal EUR 4.9
       biljun, filwaqt li EUR 300 miljun ta’ nefqa addizzjonali hija maħsuba biex jiġu
       appoġġati kemm il-politika tal-familja kif ukoll l-attivitajiet ta’ riċerka. Skont il-
       proposta, il-bidla fit-taxxa se tiġi iffinanzjata parzjalment permezz tal-ġlieda kontra l-
       evażjoni tat-taxxa, billi jitnaqqas l-infiq pubbliku, jiżdiedu r-rati mnaqqsa tal-VAT
       għal 13 % f’xi oqsma u tiżdied it-taxxa fuq id-dħul tal-kapital minn 25 % għal
       27.5 %. Dawn il-pjanijiet ta’ riforma huma ġeneralment skont ir-
       rakkomandazzjonijiet tal-Kunsill tal-2014. Dawn probabbilment se jżdidu l-inċentivi
       għax-xogħol għal dawk l-individwi b’potenzjal ta’ dħul baxx u għat-tieni sors ta’
 ---pagebreak---        dħul, u jappoġġaw l-introjtu disponibbli. Madankollu, ir-riforma għandha tiġi
       implimentata b'mod li ma jaffettwax il-baġit.
(14)   Is-sistema skolastika tal-Awstrija hija kkaratterizzata minn għadd żgħir ta’ studenti li
       jitilqu mill-iskola qabel iż-żmien, ferm anqas mill-medja tal-UE. Sistema b’saħħitha
       u li taħdem sew ta’ edukazzjoni u taħriġ vokazzjonali (ETV) tipprovdi l-ġbir
       flimkien fuq skala kbira ta’ ħaddiema b’ħiliet ta’ livell għoli. Madankollu, it-titjib
       tal-eżiti edukattivi u għalhekk l-impjegabbiltà taż-żgħażagħ bi status
       soċjoekonomiku baxx, b’mod partikolari dawk li ġejjin minn ambjent ta’
       migrazzjoni, tibqa’ sfida. L-evalwazzjoni tal-implimentazzjoni ta’ sistema ta’ skola
       sekondarja ġdida (Neue mittelschule) uriet nuqqasijiet li għad iridu jiġu indirizzati.
(15)   Fil-kuntest tas-Semestru Ewropew, il-Kunsill konsistentement irrakkomanda li l-
       Awstrija għandha ttejjeb u tippromwovi l-kompetizzjoni fis-servizzi, iżda r-rispons
       ta’ politika kien limitat sa issa. Il-forma ġuridika, il-parteċipazzjoni azzjonarja u r-
       rekwiżiti tariffarji għadhom fis-seħħ għal diversi professjonijiet, li joħolqu ostakli
       regolatorji għall-aċċess għas-suq u jipprevjenu lill-professjonisti jew lill-kumpaniji
       professjonali minn Stati Membri oħra milli jistabbilixxu negozju fl-Awstrija. Fil-
       kuntest tal-eżerċizzju ta’ evalwazzjoni reċiproka, l-Awstrija qed tagħmel rieżami tar-
       regoli tagħha dwar l-aċċess għal professjonijiet u t-twettiq ta’ attivitajiet
       professjonali li jivvalutaw jekk humiex proporzjonati u fl-interess ġenerali. Meta
       mqabbla mal-awtoritajiet tal-kompetizzjoni fi Stati Membri oħra, l-awtorità Federali
       tal-Kompetizzjoni ma għandhiex biżżejjed riżorsi u dan ifixkel aktar l-azzjoni
       effettiva.
(16)   Is-settur bankarju tal-Awstrija baqa’ reżiljenti, iżda għadu qed jiffaċċja għadd ta’
       sfidi kemm lokali kif ukoll fir-rigward ta’ skoperturi barranin vulnerabbli. Il-
       kapitalizzazzjoni tas-settur bankarju kompliet titjieb fl-2014, iżda l-profitabbiltà tal-
       banek Awstrijaċi baqgħet taħt pressjoni. Ħamsa mis-sitt l-ikbar istituzzjonijiet ta’
       kreditu Awstrijaċi fl-2014 għaddew mill-valutazzjoni komprensiva tal-BĊE, bl-
       eċċezzjoni ta' Österreichische Volksbanken (ÖVAG). L-Awstrija għamlet progress
       konsiderevoli fir-ristrutturar ta’ ÖVAG u Hypo Group Alpe Adria (HGAA). Fi Frar
       2015, madankollu, Heta Asset Resolution, il-kumpanija għall-ġestjoni tal-assi li
       jirriżultaw mill-qsim ta’ HGAA, instab li kellha nuqqas ta' kapital ta’ EUR 7.6 biljun.
       Bħala proprjetarju 100 % ta’ Heta Asset Resolution, il-gvern irreaġixxa billi
       iddikjara moratorju ta’ 15-il xahar fuq pagamenti prinċipali u tal-imgħax għall-bonds
       tal-kumpanija li jiswew madwar EUR 10 biljun, billi jsir użu għall-ewwel darba mill-
       għodod ġodda skont id-Direttiva dwar l-Irkupru u r-Riżoluzzjoni tal-Banek.
(17)   Fil-kuntest tas-Semestru Ewropew, il-Kummissjoni wettqet analiżi komprensiva tal-
       politika ekonomika tal-Awstrija u ippublikatha fir-rapport tal-pajjiż tal-2015. Il-
       Kummissjoni vvalutat ukoll il-Programm ta’ Stabbiltà u l-Programm ta’ Riforma
       Nazzjonali u s-segwitu mgħoti għar-rakkomandazzjonijiet indirizzati lill-Awstrija fi
       snin preċedenti. Il-Kummissjoni mhux biss qieset ir-rilevanza tagħhom għall-politika
       fiskali u soċjoekonomika sostenibbli fl-Awstrija imma qieset ukoll il-konformità
       tagħhom mar-regoli u mal-gwida tal-UE, fid-dawl tal-ħtieġa li tissaħħaħ il-
       governanza ekonomika kumplessiva tal-Unjoni Ewropea billi jingħata kontribut fil-
       livell tal-UE għad-deċiżjonijiet nazzjonali futuri. Ir-rakkomandazzjonijiet skont is-
       Semestru Ewropew huma riflessi fir-rakkomandazzjonijiet minn 1 sa 4 ta' hawn taħt.
 ---pagebreak--- (18)    Fid-dawl ta’ din il-valutazzjoni, il-Kunsill eżamina l-Programm ta’ Stabbiltà tal-
        Awstrija, u l-opinjoni tagħha9 hija riflessa b’mod partikolari fir-rakkomandazzjoni 1
        ta’ hawn taħt.
(19)    Fil-kuntest tas-Semestru Ewropew, il-Kummissjoni wettqet ukoll analiżi tal-politika
        ekonomika taż-Żona tal-Euro inġenerali. Fuq il-bażi ta' din l-analiżi, il-Kunsill ħareġ
        rakkomandazzjonijiet speċifiċi għall-Istati Membri li l-munita tagħhom hi l-euro. L-
        Awstrija għandha tiżgura l-implimentazzjoni sħiħa u f'waqtha ta' dawn ir-
        rakkomandazzjonijiet,
B'DAN JIRRAKKOMANDA li l-Awstrija tieħu azzjoni fl-2015 u l-2016 biex:
1.      Tevita devjazzjoni mill-objettiv ta’ terminu medju fl-2015 u l-2016. Tiżgura n-
        newtralità baġitarja tar-riforma fiskali mmirata biex jitnaqqas il-piż tat-taxxa fuq ix-
        xogħol. Tallinja l-finanzjament u l-poteri ta' nfiq tad-diversi livelli tal-gvern. Tieħu
        miżuri biex tiżgura s-sostenibbiltà fit-tul tas-sistema tal-pensjonijiet, inkluż billi
        tmexxi 'l quddiem l-armonizzazzjoni tal-età statutorja tal-irtirar għall-irġiel u għan-
        nisa u billi torbot l-età statutorja tal-irtirar mal-istennija tal-għomor.
2.      Issaħħaħ il-miżuri li jżidu l-parteċipazzjoni fis-suq tax-xogħol ta’ ħaddiema ikbar fl-
        età u n-nisa, inkluż permezz ta’ titjib fl-għoti ta’ servizzi għall-indukrar tat-tfal u
        servizzi ta’ kura fit-tul. Tieħu passi biex ittejjeb l-eżiti edukattivi taż-żgħażagħ
        żvantaġġati.
3.      Tneħħi l-ostakli sproporzjonati għall-fornituri tas-servizzi u l-impedimenti biex
        jitwaqqfu kumpaniji interdixxiplinarji.
4.      Tiffinalizza r-ristrutturar kontinwu tal-istituzzjonijiet finanzjarji u tindirizza l-
        vulnerabbiltajiet potenzjali tas-settur finanzjarju tagħha fir-rigward ta' skopertura
        barranija u kwalità tal-assi insuffiċjenti.
Magħmul fi Brussell,

                                                 Għall-Kunsill
                                                 Il-President

9
       Skont l-Artikolu 5(2) tar-Regolament tal-Kunsill (KE) Nru 1466/97.


Avviż Legali Importanti

|

52006PC0610

Rakkomandazzjoni għal DECIZJONI TAL-KUNSILL dwar l-avveniment tal-Kapitali Ewropea tal-Kultura għas-sena 2010  /* KUMM/2006/0610 finali */

	[pic] | KUMMISSJONI TAL-KOMUNITAJIET EWROPEJ |Brussel 23.10.2006KUMM(2006) 610 finaliRakkomandazzjoni għalDECIZJONI TAL-KUNSILLdwar l-avveniment tal-Kapitali Ewropea tal-Kultura għas-sena 2010(preżentata mill-Kummissjoni)MEMORANDUM TA’ SPJEGAZZJONIId-deċiżjoni 1419/1999/KE tal-Parlament Ewropew u tal-Kunsill tal-25 ta’ Mejju 1999 li tistabbilixxi azzjoni tal-Komunità għall-avveniment tal-Kapitali Ewropea tal-Kultura għas-snin 2005 sa l-2019, emendata bid-Deċizjoni 649/2005/KE[1], tistipula l-proċedura tad-deżinjazzjoni tal-Kapitali Ewropea tal-Kultura mill-2005 ’il quddiem. Skond l-Artikolu 2 ta’ din id-Deċiżjoni, mill-2009 ’l quddiem, żewġt ibliet ta' żewġ Stati Membri (waħda mill-EUR-15, waħda mill-Istati Membri l-ġodda) se jkunu ddiżinjati Kapitali Ewropej tal-Kultura, skond min imissu fl-ordni kronoloġika stipulata fl-Anness I tad-Deċiżjoni.In-nomini huma nnotifikati lill-Parlament Ewropew, lill-Kunsill, lill-Kummissjoni u lill-Kumitat tar-Reġjuni mill-Istati Membri kkonċernati mhux inqas minn erba' snin qabel l-avveniment in kwistjoni jkun se jibda.Barra minn hekk, skond l-Artikolu 4, "Stati Ewropej li mhumiex membri jistgħu jieħdu sehem f’din l-azzjoni. Kull pajjiż tali jista’ jinnomina belt waħda bħala l-Kapitali Ewropea tal-Kultura u għandu jinnotifika n-nomina tiegħu lill-Parlament Ewropew, lill-Kunsill, lill-Kummissjoni u lill-Kumitat tar-Reġjuni".Kull sena, il-Kummissjoni tifforma bord ta' l-għażla li joħroġ rapport dwar in-nomini li jiġu ġġudikati skond l-objettivi u l-karatteristiċi ta’ din l-azzjoni. Il-bord ta’ l-għażla huwa magħmul minn personalitajiet indipendenti ewlenin li huma esperti fis-settur kulturali. Il-bord ta' l-għażla jressaq ir-rapport tiegħu lill-Kummissjoni, lill-Parlament Ewropew u lill-Kunsill.Il-Parlament Ewropew jista' jwassal fehma lill-Kummissjoni dwar in-nomini mhux aktar tard minn tliet xhur wara l-wasla tar-rapport.Il-Kunsill, fuq rakkomandazzjoni mill-Kummissjoni mfassla fid-dawl tar-rapport tal-bord ta’ l-għażla, iddeżinja uffiċjalment il-bliet in kwistjoni għas-sena li ġew nominati għaliha.Skond l-Artikolu 2 u l-Anness I, il-Ġermanja nnotifikat in-nomina ta’ Essen u ta’ Görlitz u l-Ungerija nnominat il-belt ta’ Pécs għat-titolu ta’ l-2010 qabel tmiem l-2005.Fl-istess ħin, skond l-Artikou 4, it-Turkija nnotifikat in-nomina ta’ Istanbul.Il-bord ta’ l-għażla ltaqa’ fl-14-15 ta’ Marzu 2006 biex jeżamina n-nomini kollha. Dan l-eżami kien jinkludi seduti mir-rappreżentanti għall-bliet kandidati kollha. Il-bord ressaq ir-rapport tiegħu lill-Kummissjoni fil-11 ta’ April 2006; fuq talba tal-bord, il-Kummissjoni għaddietu lill-Istituzzjonijiet l-oħra.Fuq il-bażi ta’ evalwazzjoni globali ta’ l-applikazzjonijiet, il-bord qabel unanimament li jirrakkomanda lill-Istituzzjonijiet ta’ l-Unjoni Ewropea li Essen, Pécs u Istanbul jospitaw il-Kapitali Ewropej tal-Kultura fl-2010.Il-Kumitat tal-Parlament Ewropew għall-Kultura u l-Edukazzjoni ressaq ittra lid-DĠ EAC fit-8 ta’ Lulju, bħala segwitu għar-rapport tal-bord li kien wasal, biex jenfasizza l-aspetti rilevanti għall-iskambju ta’ fehmiet li kellu dwar din il-kwistjoni.Fl-aħħarnett, il-Kummissjoni, b’konformità ma’ l-Artikolu 2, paragrafu 3 tad-Deċiżjoni 1419/1999/KE kif immodifikata bid-Deċiżjoni 649/2005/KE tressaq lill-Kunsill ir-rakkomandazzjoni mehmuża għad-deżinjazzjoni uffiċjali ta’ Essen, Pécs u Istanbul rispettivament għall-avveniment tal-Kapitali Ewropea tal-Kultura 2010.Rakkomandazzjoni għalDECIZJONI TAL-KUNSILLd war l-avveniment tal-Kapitali Ewropea tal-Kultura għas-sena 2010IL-KUNSILL TA' L-UNJONI EWROPEA,Wara li kkunsidra t-Trattat li jistabbilixxi l-Komunità Ewropea,Wara li kkunsidra d-Deċiżjoni Nru 1419/1999/KE kif immodifikata bid-Deċiżjoni nru 649/2005/KE tal-Parlament Ewropew u tal-Kunsill li tistabbilixxi azzjoni Komunitarja għall-avveniment tal-Kapitali Ewropea tal-Kultura għas-snin 2005 sa l-2019[2], u b’mod partikolari l-Artikoli 2.3 u 4 tagħha,Wara li kkunsidra r-rapport tal-Bord ta’ l-Għażla ta’ April 2006 mibgħut lill-Kummissjoni, lill-Parlament Ewropew u lill-Kunsill skond l-Artikolu 2 paragrafu 2 tad-Deċiżjoni 1419/1999/KE kif immodifikata mid-Deċiżjoni 649/2005/KE,Meta qies li l-kriterji stipulati fl-Artikolu 3 u l-Anness II tad-Deċiżjoni 1419/1999/KE kif immodifikata bid-Deċiżjoni nru 649/2005/KE ntlaħqu għal kollox,Wara li kkunsidra r-rakkomandazzjoni mill-Kummissjoni ta’ 2006,IDDEĊIEDA KIF ĠEJ:Artikolu 1Essen u Pécs huma ddeżinjati bħala “Kapitali Ewropea tal-Kultura 2010” skond l-Artikolu 2 paragrafu 1 tad-Deċiżjoni 1419/1999/KE kif immodifikata bid-Deċiżjoni 649/2005/KE.Artikolu 2Istanbul hija ddeżinjata bħala “Kapitali Ewropea tal-Kultura 2010” skond l-Artikolu 4 tad-Deċiżjoni 1419/1999/KE kif immodifikata bid-Deċiżjoni 649/2005/KE.Artikolu 3Il-bliet kollha ddeżinjati għandhom jieħdu l-miżuri meħtieġa sabiex jiżguraw l-implimentazzjoni effettiva ta’ l-Artikoli 1 u 5 tad-Deċiżjoni 1419/1999/KE kif immodifikata mid-Deċiżjoni 649/2005/KE.Magħmula fi Brussell, [...]Għall-KunsillIl-President [1] ĠU L 166 ta’ l-1.7.1999, p. 1 u ĠU L117 ta’ l-4.05.2005, p.20.[2] ĠU L 166 ta’ l-1.7.1999, p. 1 u ĠU L 117 ta’ l-4.05.2005, p.20.


               IL-KUMMISSJONI EWROPEA
            Brussell, 18.5.2016
            COM(2016) 297 final
            Rakkomandazzjoni għal
            DEĊIŻJONI TAL-KUNSILL
            li tħassar id-Deċiżjoni 2009/416/KE dwar l-eżistenza ta' żbilanċ eċċessiv fl-Irlanda

               Rakkomandazzjoni għal

               DEĊIŻJONI TAL-KUNSILL

               li tħassar id-Deċiżjoni 2009/416/KE dwar l-eżistenza ta' żbilanċ eċċessiv fl-Irlanda

               IL-KUNSILL TAL-UNJONI EWROPEA,

               Wara li kkunsidra t-Trattat dwar il-Funzjonament tal-Unjoni Ewropea, u b'mod partikolari l-Artikolu 126(12) tiegħu,

               Wara li kkunsidra r-rakkomandazzjoni mill-Kummissjoni,

               Billi:

               (1)Fis-27 ta' April 2009, wara rakkomandazzjoni mill-Kummissjoni, il-Kunsill iddeċieda, bid-Deċiżjoni 2009/416/KE
                  1
                skont l-Artikolu 104(6) tat-Trattat li jistabbilixxi l-Komunità Ewropea, li kien jeżisti defiċit eċċessiv fl-Irlanda. Il-Kunsill innota li d-defiċit tal-gvern laħaq is-6,3 % tal-PDG fl-2008,għalhekk ogħla mit-3 % tal-valur referenzjarju tal-PDG skont it-Trattat u ġie stmat li kellu jilħaq il-11 % tal-PDG fl-2009. Id-dejn gross tal-gvern kien previst li jaqbeż is-60 % tal-valur referenzjarju tal-PDG skont it-Trattat fl-2009.

               (2)Fl-istess data, skont l-Artikolu 104(7) tat-Trattat u l-Artikolu 3(4) tar-Regolament tal-Kunsill (KE) Nru 1467/97, il-Kunsill, abbażi ta' rakkomandazzjoni mill-Kummissjoni, bagħat rakkomandazzjoni lill-Irlanda biex tikkoreġi d-defiċit eċċessiv sa mhux aktar tard mill-2013. Ir-rakkomandazzjoni tal-Kunsill ġiet ippubblikata.

               (3)Fit-2 ta' Diċembru 2009, il-Kunsill ikkonkluda li l-awtoritajiet Irlandiżi kienu ħadu azzjoni effettiva f'konformità mar-rakkomandazzjonijiet tal-Kunsill tas-27 ta' April 2009, iżda li jista' jitqies li fl-Irlanda seħħew avvenimenti ekonomiċi negattivi mhux mistennija b'konsegwenzi sfavorevoli kbar għall-finanzi tal-gvern. Għaldaqstant, il-Kunsill, wara rakkomandazzjoni mill-Kummissjoni, qies li l-kundizzjonijiet previsti fl-Artikolu 3(5) tar-Regolament (KE) Nru 1467/97 kienu ntlaħqu, u ħareġ Rakkomandazzjoni ġdida lill-Irlanda skont l-Artikolu 126(7) tat-Trattat bl-għan li s-sitwazzjoni ta' defiċit eċċessiv tinġieb fi tmiemha sal-2014
                  2
               .

               (4)Fis-7 ta’ Diċembru 2010, il-Kunsill ikkunsidra li fl-Irlanda kienu seħħew avvenimenti ekonomiċi negattivi mhux mistennija b'konsegwenzi sfavorevoli kbar għall-finanzi tal-gvern, b’mod partikolari b'referenza għall-miżuri ta’ appoġġ għas-settur bankarju sostanzjali li kellhom jiġu implimentati. Għalhekk, il-Kunsillwara rakkomandazzjoni mill-Kummissjoni, ħareġ rakkomandazzjoni ġdida lill-Irlanda skont l-Artikolu 126(7) tat-Trattat, li tistabbilixxi data ta’ skadenza għall-2015 għall-korrezzjoni tad-defiċit eċċessiv
                  3
               . Fl-istess ħin, wara talba mill-awtoritajiet Irlandiżi għal assistenza finanzjarja mill-Unjoni Ewropea, mill-Istati Membri li għandhom il-munita euro u mill-Fond Monetarju Internazzjonali (FMI), il-Kunsill indirizza deċiżjoni lill-Irlanda dwar l-għoti ta' assistenza finanzjarja u dwar miżuri speċifiċi għar-restawr tal-istabbilità finanzjarja u t-tkabbir sostenibbli
                  4
               . Il-Memorandum ta' Qbil dwar il-Kundizzjonalità Speċifika tal-Politika Ekonomika (il-“Memorandum ta' Qbil”) bejn il-Kummissjoni u l-awtoritajiet Irlandiżi ġie ffirmat fis-16 ta' Diċembru 2010.

               (5)Fl-24 ta’ Awwissu 2011, il-Kummissjoni kkonkludiet li l-Irlanda kienet ħadet azzjoni effettiva lejn il-korrezzjoni tad-defiċit eċċessiv sal-2015 kif rakkomandat mill-Kunsill fis-7 ta’ Diċembru 2010
                  5
               .

               (6)F’konformità mal-Artikolu 10(2), l-ittra (a) tar-Regolament (UE) Nru 472/2013, l-Irlanda kienet ġiet eżentata minn rappurtar separat skont il-proċedura ta’ defiċit eċċessiv u rrapportata fil-qafas tal-programm ta’ assistenza finanzjarja tagħha.

               (7)F’Diċembru 2013, l-Irlanda temmet b’suċċess il-programm ta’ assistenza finanzjarja tal-UE-FMI, bil-maġġoranza vasta ta’ kundizzjonijiet politiċi tal-programm milħuqa u bil-fiduċja tal-investituri fis-settur tad-dejn sovran u s-settur bankarju rkuprata.

               (8)Skont l-Artikolu 4 tal-Protokoll dwar il-proċedura ta’ defiċit eċċessiv anness mat-Trattati, il-Kummissjoni tipprovdi d-dejta għall-implimentazzjoni ta' din il-proċedura. Bħala parti mill-applikazzjoni ta' dan il-Protokoll, l-Istati Membri għandhom jirrappurtaw dejta dwar id-defiċit tal-gvern u d-dejn pubbliku tagħhom kif ukoll dwar varjabbli assoċjati oħra darbtejn fis-sena, jiġifieri qabel l-1 ta' April u qabel l-1 ta' Ottubru, skont l-Artikolu 3 tar-Regolament tal-Kunsill (KE) Nru 479/2009
                  6
               .

               (9)Il-Kunsill għandu jieħu deċiżjoni biex iħassar deċiżjoni dwar l-eżistenza ta' defiċit eċċessiv fuq il-bażi ta' dejta notifikata. Barra minn hekk, deċiżjoni dwar l-eżistenza ta' defiċit eċċessiv għandha titħassar biss jekk (i) il-previżjonijiet tal-Kummissjoni jindikaw li d-defiċit ma jkunx se jaqbeż il-limitu ta' 3 % tal-PDG tul il-perjodu ta' tbassir
                  7
               .

               (10)Abbażi tad-dejta pprovduta mill-Kummissjoni (Eurostat) skont l-Artikolu 14 tar-Regolament (KE) Nru 479/2009, wara n-notifika mill-Irlanda f'April 2016, il-Programm ta' Stabbiltà tal-2016 u t-tbassir tar-rebbiegħa tal-Kummissjoni tal-2016, il-konklużjonijiet li ġejjin huma ġġustifikati:

               –Sa mill-2009, meta d-defiċit laħaq il-quċċata tiegħu b’madwar 11,5 % tal-PDG (bl-esklużjoni ta’ miżuri ta’ darba li jkabbru d-defiċit b’rabta ma’ għajnuna għas-settur finanzjarju), il-bilanċ tal-gvern ġenerali tjieb gradwalment, bid-defiċit jonqos għal 3,8 % tal-PDG fl-2014 u għal 2,3 % tal-PDG fl-2015 (1,3 % tal-PDG jekk tranżazzjoni ta’ darba tiġi eskluża
                  8
               ). B’mod ġenerali, it-tnaqqis fid-defiċit kien dovut l-aktar għal trażżin fl-infiq, bil-piż tal-infiq primarju kurrenti bħala perċentwali tal-PDG jonqos bi 8,5 % bejn l-2010 u l-2015. Dan ġie appoġġjat minn żieda fil-proporzjon tad-dħul mal-PDG ta’ ½% matul l-istess perjodu.

               –Il-programm ta’ stabbiltà tal-2016, ippreżentat mill-Irlanda fid-29 ta’ April 2016, jippjana tnaqqis fid-defiċit tal-gvern, għal 1,1 % tal-PDG fl-2016 u, abbażi ta’ suppożizzjoni ta' ebda bidla fil-politika, għal 0,4 % tal-PDG fl-2017
                  9
               . It-tbassir tal-Kummissjoni għar-rebbiegħa tal-2016 jbassar defiċit ta’ 1,1 % tal-PDG fl-2016 u, abbażi ta’ suppożizjoni ta' ebda bidla fil-politika, ta’ 0,6 % tal-PDG fl-2017. B'hekk, id-defiċit mistenni li jibqa' taħt il-valur referenzjarju ta' 3 % tal-PDG skont it-Trattat matul il-perjodu ta' tbassir.

               –Il-Kummissjoni tistma li l-bilanċ strutturali, li hu l-bilanċ tal-amministrazzjoni pubblika aġġustat għaċ-ċiklu ekonomiku u nett minn miżuri ta' darba u miżuri oħra temporanji, tjieb b'6,7 % tal-PDG tul il-perjodu 2011-2015.

               –Il-proporzjon tad-dejn gross mal-PGD tal-gvern ġenerali kien naqas progressivament, wara li laħaq l-ogħla livell tiegħu għal 120 % fl-2013, u huwa previst li jkompli jonqos matul il-perjodu ta’ tbassir. B’mod partikolari, id-dejn gross tal-gvern naqas għal 93,8 % tal-PDG fl-2015 minn 107,5 % tal-PDG fl-2014, minħabba ż-żieda fil-PDG nominali u l-bejgħ tal-assi tal-Istat, u huwa previst li jkompli jonqos għal 89,1 % tal-PDG fl-2016. Il-proporzjon tad-dejn gross tal-gvern huwa mbassar li jkompli jonqos għal 86,6 % tal-PDG fl-2017, ukoll minħabba kundizzjonijiet ċikliċi favorevoli, rati tal-imgħax storikament baxxi u bilanċ pożittiv primarju.

               (11)Mill-2016, li hija s-sena ta' wara dik li fiha saret il-korrezzjoni tad-defiċit eċċessiv, l-Irlanda hija soġġetta għall-parti preventiva tal-Patt ta' Stabbiltà u Tkabbir u għandha timxi lejn l-objettiv baġitarju ta' terminu l-medju tagħha b'pass xieraq, inkluż billi tirrispetta l-livell referenzjarju tal-infiq, u tikkonforma mal-kriterju tad-dejn skont l-Artikolu 2(1a) tar-Regolament (KE) Nru 1467/97. F’dan il-kuntest, jidher li hemm riskju ta’ xi devjazzjoni mill-perkors ta’ aġġustament meħtieġ lejn l-objettiv baġitarju ta' terminu medju għall-2016, filwaqt li l-Irlanda hija mistennija li tkun konformi fl-2017. L-Irlanda hija mbassra li tkun konformi mar-regola tad-dejn tranżizzjonali fis-sentejn li huma. Għalhekk, se jinħtieġu iktar miżuri fl-2016.

               (12)F’konformità mal-Artikolu 126(12) tat-Trattat, Deċiżjoni tal-Kunsill dwar l-eżistenza ta’ defiċit eċċessiv għandha titħassar meta, fil-fehma tal-Kunsill, tkun saret korrezzjoni tad-defiċit eċċessiv fl-Istat Membru konċernat.

               (13)Fil-fehma tal-Kunsill, id-defiċit eċċessiv fl-Irlanda ġie kkoreġut u għalhekk id-Deċiżjoni 2009/416/KE għandha titħassar,

               ADOTTA DIN ID-DEĊIŻJONI:

               Artikolu 1

               Minn valutazzjoni kumplessiva jirriżulta li s-sitwazzjoni ta’ defiċit eċċessiv fl-Irlanda ġiet ikkoreġuta.

               Artikolu 2

               Id-Deċiżjoni 2009/416/KE, hija, b'dan, imħassra.

               Artikolu 3

               Din id-Deċiżjoni hija indirizzata lill-Irlanda.

               Magħmul fi Brussell,

                     Għall-Kunsill

                     Il-President

                     (1)
                  Id-Deċiżjoni tal-Kunsill 2009/416/KE tas-27 ta' April 2009 dwar l-eżistenza ta’ żbilanċ eċċessiv fl-Irlanda.

                     (2)
                  Ir-Rakkomandazzjoni tal-Kunsill tat-2 ta' Diċembru 2009 bl-għan li tintemm is-sitwazzjoni ta' defiċit eċċessiv fl-Irlanda.

                     (3)
                  Ir-Rakkomandazzjoni tal-Kunsill tas-7 ta' Diċembru 2010 bl-għan li tintemm is-sitwazzjoni ta' defiċit eċċessiv fl-Irlanda.

                     (4)
                  Id-Deċiżjoni ta' Implimentazzjoni tal-Kunsill tas-7 ta' Diċembru 2010 dwar l-għoti ta' assistenza finanzjarja tal-Unjoni lill-Irlanda.

                     (5)
                  Il-Komunikazzjoni mill-Kummissjoni lill-Kunsill dwar il-valutazzjoni tal-azzjoni meħuda mill-Irlanda f'reazzjoni għar-Rakkomandazzjoni tal-Kunsill tas-7 ta' Diċembru 2010 bil-ħsieb li tinġab fi tmiemha s-sitwazzjoni ta' defiċit eċċessiv tal-gvern - COM(2011) 509 final, 24.8.2011.

                     (6)
                  Ir-Regolament tal-Kunsill (KE) Nru 479/2009 tal-25 ta’ Mejju 2009 dwar l-applikazzjoni tal-Protokoll dwar il-proċedura tal-iżbilanċ eċċessiv anness mat-Trattat li jistabbilixxi l-Komunità Ewropea (ĠU L 145, 10.6.2009, p. 1).

                     (7)
                  B' konformità ma' “Speċifikazzjonijiet dwar l-implimentazzjoni tal-Patt ta’ Stabbiltà u Tkabbir u l-Linji Gwida dwar il-format u l-kontenut ta ' Programmi ta ' Stabbiltà u Konverġenza”, tat-3 ta’ Settembru 2012. Ara:

                     http://ec.europa.eu/economy_finance/economic_governance/sgp/pdf/coc/code_of_conduct_en.pdf

                     (8)
                  Fl-2015, skont ir-ristrutturazzjoni ppjanata tal-kapital regolatorju ta' Allied Irish Bank (AIB), parti mis-sehem privileġġat tal-gvern kellha tiġi konvertita f’ishma ordinarji. Din il-konverżjoni saret bi tħejjija għall-bejgħ previst tas-sehem imsemmi, bħala parti mill-pjanijiet tal-gvern Irlandiż li l-bank jitreġġa’ lura għal sjieda privata. Skont ir-regoli tal-kontabbiltà applikabbli, din il-konverżjoni żiedet l-infiq pubbliku tal-gvern tal-Irlanda (u, konsegwentement, id-defiċit tal-gvern) fl-2015.

                     (9)
                  Lejn l-aħħar ta' April, hekk kif kienu għaddejjin it-taħditiet ta' formazzjoni wara l-elezzjoni ġenerali ta' Frar, il-Programm ta’ Stabbiltà tal-2016 ippreżentat mill-Irlanda tħejja abbażi ta’ ebda bidla fil-politika.


title: Rakkomandazzjoni għal deċiżjoni tal-Kunsill li tħassar id-Deċiżjoni 2005/694/KE dwar l-eżistenza ta’ żbilanċ eċċessiv fl-Italja

text:
     MT

MT        MT
 ---pagebreak---                   KUMMISSJONI TAL-KOMUNITAJIET EWROPEJ

                                                    Brussel 7.5.2008
                                                    SEG(2008) 574 finali

                                  Rakkomandazzjoni għal

                               DEĊIŻJONI TAL-KUNSILL

     li tħassar id-Deċiżjoni 2005/694/KE dwar l-eżistenza ta’ żbilanċ eċċessiv fl-Italja

                               (preżentata mill-Kummissjoni)

MT                                                                                MT
 ---pagebreak---                                 MEMORANDUM TA' SPJEGAZZJONI

     1.       SFOND

     L-Artikolu 104 tat-Trattat jistabbilixxi li l-Istati Membri għandhom jevitaw żbilanċi eċċessivi
     u jistipula proċedura biex ikunu identifikati u korretti. Il-proċedura ta’ żbilanċ eċċessiv (PŻE)
     qiegħda speċifikata iktar fir-Regolament tal-Kunsill (KE) Nru 1467/97 dwar “it-tħaffif u l-
     ikkjarifikar ta’ l-implimentazzjoni tal-proċedura kontra l-iżbilanċ eċċessiv”1 li tagħmel parti
     mill-Patt ta’ Stabbiltà u Tkabbir. Skond l-Artikolu 104(2) tat-Trattat, il-Kummissjoni trid
     tissorvelja l-konformità mad-dixxiplina baġitarja fuq il-bażi ta' żewġ kriterji, jiġifieri: (a) jekk
     l-iżbilanċ pubbliku ppjanat jew attwali jaqbiżx il-valur ta' referenza ta' 3 % tal-PGD (sakemm
     il-proporzjon ta’ l-iżbilanċ ma jkunx naqas sostanzjalment u kontinwament u jkun laħaq livell
     qrib il-valur ta' referenza; jew, alternattivament, l-eċċess fuq il-valur ta' referenza jkun biss
     eċċezzjonali u temporanju u l-proporzjon jibqa' qrib il-valur ta' referenza); u (b) jekk id-dejn
     pubbliku jaqbiżx il-valur ta' referenza ta' 60 % tal-PGD (sakemm il-proporzjon tad-dejn ma
     jkunx qed jonqos b'rata sodisfaċenti u jkun qed joqrob b'ritmu sodisfaċenti lejn il-valur ta'
     referenza).

     Skond il-Protokoll dwar il-proċedura kontra l-iżbilanċ eċċessiv anness mat-Trattat, il-
     Kummissjoni tipprovdi d-data għall-implimentazzjoni tal-PŻE. Bħala parti mill-applikazzjoni
     ta’ dan il-Protokoll, l-Istati Membri jridu jinnotifikaw id-data dwar l-iżbilanċi u d-dejn
     pubbliċi kif ukoll dwar fatturi varjabbli oħra relatati darbtejn fis-sena, jiġifieri qabel l-
     1 ta’ April u qabel l-1 ta’ Ottubru, skond l-Artikolu 4 tar-Regolament tal-
     Kunsill (KE) Nru 3605/9323,

     Fis-7 ta' Ġunju 2005, il-Kummissjoni nediet il-PŻE għall-Italja bl-adozzjoni ta' rapport skond
     l-Artikolu 104(3), ibbażat fuq żbilanċ pubbliku ġenerali ta’ 3.1 % mill-PGD u dejn pubbliku
     ta' madwar 106-107 % tal-PGD kemm fl-2003 kif ukoll fl-20044. Fit-28 ta' Lulju 2005, il-
     Kunsill iddeċieda, fuq rakkomandazzjoni tal-Kummissjoni, li l-Italja kellha żbilanċ eċċessiv
     skond l-Artikolu 104(6)5. Fl-istess waqt, u wkoll fuq il-bażi ta' rakkomandazzjoni tal-
     Kummissjoni, il-Kunsill indirizza rakkomandazzjonijiet skond l-Artikolu 104(7) lill-Italja bil-
     għan li s-sitwazzjoni ta’ l-iżbilanċ pubbliku eċċessiv tintemm sa mhux aktar tard mill-20076.
     Speċifikament, għal dak il-għan, l-awtoritajiet Taljani ngħataw rakkomandazzjoni biex:
     jimplimentaw b’mod dixxiplinat l-baġit ta’ l-2005; jieħdu l-miżuri meħtieġa biex jiżguraw
     tnaqqis kumulattiv fl-iżbilanċ aġġustat għaċ-ċiklu li ma jinkludix tranżazzjonijiet ta' darba u
     miżuri temporanji oħra, ta’ mill-inqas 1.6 % tal-PGD matul l-2006-2007 meta mqabbel mal-
     livell tiegħu fl-2005, u għallinqas nofs din il-korrezzjoni għandha sseħħ fl-2006. Barra minn
     hekk, l-awtoritajiet Taljani ngħataw ir-rakkomandazzjoni li jiżguraw li l-proporzjon gross tad-

     1
            ĠU L 209, 2.8.1997, p. 6. Ir-Regolament kif emendat bir-Regolament (KE) Nru 1056/2005 (ĠU L 174,
            7.7.2005, p. 5).
     2
            ĠU L 332, 31.12.1993, p. 7. Ir-Regolament kif emendat l-aħħar bir-Regolament (KE) Nru 2103/2005
            (ĠU L 337, 22.12.2005, p. 1).
     3
            In-notifika l-iżjed riċenti li ntbagħtet lill-Italja tinsab fi:
            http://epp.eurostat.ec.europa.eu/portal/page?_pageid=2373,58110711&_dad=portal&_schema=portal.
     4
            SEG(2005) 750. Wara reviżjonijiet suċċessivi, l-iżbilanċ ġenerali pubbliku bħalissa huwa rrappurtat li
            hu 3.5 % tal-PGD kemm fl-2003 u l-2004. Għall-istess snin, il-proporzjon tad-dejn ġie rivedut 'l isfel
            għal madwar 104 % tal-PGD, essenzjalment minħabba l-istima ogħla attwali tal-PGD nominali.
     5
            ĠU L 266, 11.10.2005, p. 57.
     6
            Id-dokumenti kollha relatati ma' l-EDP mibgħuta lill-Italja jinsabu fuq il-websajt:
            http://ec.europa.eu/economy_finance/sg_pact_fiscal_policy/excessive_deficit9109_en.htm.

MT                                                       2                                                           MT
 ---pagebreak---      dejn pubbliku tonqos biżżejjed u tersaq qrib il-valur ta’ referenza b’pass sodisfaċenti,
     f’konformità mal-korrezzjoni ta’ l-iżbilanċ eċċessiv, billi tirkupra fit-terminu l-mezzan, livell
     adegwat tal-bilanċ primarju. Barra minn hekk, l-awtoritajiet Taljani ġew rakkomandati li
     jagħtu attenzjoni partikolari lill-fatturi oħra minbarra s-self nett bħal, operazzjonijiet barra
     mill-baġit, li jikkontribwixxu għall-bdil fil-livelli tad-dejn. Barra dan, il-Kunsill stieden lill-
     awtoritajiet Taljani biex biex jiżguraw li l-konsolidazzjoni baġitarja li twassal għal
     sitwazzjoni li fiha l-finanzi pubbliċi jkunu qrib il-bilanċ, jew f'bilanċ favorevoli, f'terminu ta'
     żmien medju tiġi sostnuta minn tnaqqis fl-iżbilanċ aġġustat ċiklikament, li ma jinkludix
     tranżazzjonijiet ta' darba u miżuri temporanji oħra, għall-inqas b’0.5 % tal-PGD kull sena
     wara li l-iżbilanċ eċċessiv ikun ġie korrett.

     Fl-aħħarnett, il-Kunsill ħeġġeġ lill-awtoritajiet Taljani biex itejbu iktar il-ġbir u l-ipproċessar
     tad-data ġenerali tal-gvern.

     Tabella 1: Aġġustament approvat mill-Kunsill fit-28 ta' Lulju 2005

     % Tal-pgd, sakemm ma jiġix indikat mod       2005              2006                     2007
     ieħor

     Il-bilanċ pubbliku ġenerali                   -4.3      L-iżbilanċ b’mod         L-iżbilanċ b’mod
                                                                  ċar < 4                  ċar < 3
     Miżuri temporanji                              0.4
                                                                       -                       -

     Tibdil fil-bilanċ strutturali                           +1.6 fl-2006-2007 iktar mill-2005 (mill-
                                                                             inqas)

                                                                     Mill-inqas nofs dan fl-2006

     P.m.: tkabbir reali tal-pgd (%)                 0               1.5                      1.5

     NOTA: bilanċ strutturali = bilanċ aġġustat ċiklikament nett minn miżuri ta’ darba u oħrajn temporanji

     Sors : Ir-rakkomandazzjoni tal-Kunsill skond l-Artikolu 104(7), li tikkwota t-tbassir tas-servizzi tal-Kummissjoni
     tar-Rebbiegħa ta’ l-2005, inkluż evalwazzjonijiet sussegwenti.

     Fit-22 ta’ Frar 2006, jiġifieri wara li għaddiet id-data ta’ skadenza għat-teħid ta’ azzjoni
     stabbilita fir-rakkomandazzjoni tal-Kunsill, il-Kummissjoni adottat komunikazzjoni lill-
     Kunsill, li kkonkludiet li l-azzjoni li kienet ittieħdet mill-Italja sa dak iż-żmien dehret li kienet
     konsistenti mar-rakkomandazzjoni tal-Kunsill, u li, filwaqt li s-sitwazzjoni baġitarja kienet
     għadha vulnerabbli, ma kinux meħtieġa passi oħra fil-PŻE f’dak l-istadju7. Fil-laqgħa tiegħu
     fl-14 ta’ Marzu 2006, il-Kunsill qabel ma’ din il-valutazzjoni.

     Skond l-Artikolu 104(12), deċiżjoni tal-Kunsill dwar l-eżistenza ta’ żbilanċ eċċessiv għandha
     titħassar, fuq il-bażi ta’ rakkomandazzjoni tal-Kummissjoni, meta l-iżbilanċ eċċessiv fl-Istat
     Membru kkonċernat ikun, fl-opinjoni tal-Kunsill, ġie korrett.

     7
              SEG(2006) 238.

MT                                                           3                                                            MT
 ---pagebreak---      2.       ŻVILUPPI RIĊENTI FL-IŻBILANĊ

     Id-data maħruġa mill-uffiċċju nazzjonali ta’ l-istatistika fid-29 ta’ Frar 2008 ikkonfermat l-
     iżbilanċ ġenerali pubbliku ta’ 3.5 % tal-PGD kemm fl-2003 kif ukoll fl-2004, wara
     reviżjonijiet suċċessivi tal-livell oriġinali ta’ 3.1 % tal-PGD li ġiegħel lill-Kummissjoni tniedi
     l-PŻE għall-Italja fl-2005. L-iżbilanċ f’dawn l-aħħar sentejn kien ikun saħansitra ogħla li
     kieku ma ttiħdux il-miżuri ta’ darba li jiswew 1¾ % u 1¼ % tal-PGD rispettivament. Minn
     kważi 5 % tal-PGD fi tmiem is-snin 90, il-bilanċ primarju naqas rapidament għal 1.2 % fl-
     2004. Fl-2005, meta l-PGD staġna, l-iżbilanċ pubbliku ġenerali laħaq 4.2 % tal-PGD,
     minkejja l-½ % tal-PGD ta’ miżuri ta’ darba maħsuba biex inaqqsu l-iżbilanċ, u l-bilanċ
     primarju kien kważi ttiekel għal kollox.

     Id-data rrappurtata mill-Italja qabel April 2008 turi li sar aġġustament sinifikanti tal-baġit fl-
     2006, meta l-iżbilanċ pubbliku ġenerali laħaq 3.4 % tal-PGD8. Dan huwa komparabbli mal-
     mira għall-iżbilanċ ta' 3.5 % tal-PGD li kienet iffissata fl-aġġornament tal-programm ta'
     stabbiltà ta' Diċembru 20059. L-iżbilanċ globali ġie affettwat b’mod ħażin mid-deċiżjoni tal-
     gvern li jikkanċella d-dejn tal-kumpanija tal-ferroviji marbut mal-proġett ta’ veloċità kbira, li
     rriżulta f’żieda ta’ 0.9 % tal-PGD fl-iżbilanċ. L-aġġustament nominali ta’ kważi 0.9 pp tal-
     PGD bejn l-2005 u l-2006 kien immexxi minn dħul għoli flimkien ma’ tnaqqis żgħir fil-
     proporzjon ta’ l-infiq primarju kurrenti mal-PGD, miksub bis-saħħa ta’ konsum intermedju
     kważi mhux mibdul. Dan għamel tajjeb għall-kanċellazzjoni msemmija tad-dejn tal-
     kumpanija tal-ferroviji. Iż-żieda sostanzjali f’ħafna mill-punti tad-dħul kienet marbuta ma’
     għadd ta’ miżuri fil-Liġi dwar il-Baġit ta’ l-2006 u ma’ pakkett baġitarju addizzjonali adottat
     f’nofs is-sena. L-irċevuti tal-VAT, kif ukoll it-taxxi tad-dħul personali u tal-kumpaniji, kollha
     żdiedu b’0.3 pp tal-PGD kull sena.

     Fl-2006, id-dħul li ma jinkludix miżuri ta’ darba laħaq 1½ pp tal-PGD iktar milli kien fl-2005,
     filwaqt li l-infiq nett minn miżuri ta’ darba naqas b’iktar minn ¼ pp tal-PGD. Mingħajr il-
     miżuri temporanji u ta' darba10, l-iżbilanċ ta' l-2006 naqas għal 3 % tal-PGD minn 4.8 % fl-
     2005.

     Fl-2006, il-bilanċ strutturali, jiġifieri l-bilanċ baġitarju li ma jinkludix effetti ċikliċi u miżuri
     ta' darba, tjieb b'1.7 pp tal-PGD meta mqabbel ma' l-2005, iktar sewwa mill-minimu ta' 0.8 pp
     meħtieġ fir-rakkomandazzjoni tal-Kunsill ta’ Lulju 2005 skond l-Artikolu 104(7).

     8
             L-iżbilanċ ta’ l-2006 ġie rivedut 'l isfel minn 4.4 % tal-PGD nnotifikat qabel April 2008 (Stqarrija għall-
             Istampa ta’ l-Eurostat Nru 55 tat-23 ta’ April 2007 u Nru 142 tat-22 ta’ Ottubru 2007.) Ir-reviżjoni hija
             primarjament ir-riżultat ta’ inqas infiq kapitali minħabba d-deċiżjoni li jiġu akkumulati r-rifużjonijiet
             tal-VAT li huma marbuta mad-deċiżjoni tal-Qorti Ewropea tal-Ġustizzja (QEĠ) dwar il-VAT fuq
             karozzi tal-kumpanija, fis-snin meta l-klejms imressqas ġew ivvalidati, minflok fl-2006 kif kien
             ippjanat oriġinarjament.
     9
             Il-programm, kif ukoll l-evalwazzjoni tiegħu mill-Kummissjoni u l-Kunsill, jinsab fuq:
             http://europa.eu.int/comm/economy_finance/about/activities/sgp/main_en.htm.
     10
             Il-miżuri temporanji u ta' darba żiedu l-iżbilanċ ta' l-2006 b'0.4 % tal-PGD fl-2006. Minbarra l-
             kanċellazzjoni tad-dejn li żiedet l-iżbilanċ, dawn it-tranżazzjonijiet jitqiesu bħala miżuri ta' darba li
             jnaqqsu l-iżbilanċ: bejgħ ta’ proprjetà immobbli (0.1 % tal-PGD) u taxxi fuq ir-rivalutazzjoni ta’ l-assi
             tal-kumpaniji (0.4 % tal-PGD). Meta mqabbel ma’ dan, l-aġġornament ta’ l-2005 tal-programm ta’
             stabbiltà ppreveda miżuri ta’ darba għat-tnaqqis ta’ l-iżbilanċ ta’ 0.3 % tal-PGD fl-2006.

MT                                                           4                                                             MT
 ---pagebreak---      Fuq il-bażi tad-data pprovduta mill-Kummissjoni (Eurostat) wara r-rapport mill-Italja qabel
     April 200811, l-iżbilanċ pubbliku ġenerali fl-2007 kien ta’ 1.9 % tal-PGD. Hemm probabbiltà
     baxxa ħafna li r-reviżjonijiet futuri potenzjali fil-kontijiet pubbliċi jgħollu l-proporzjon ta’ l-
     iżbilanċ ta’ l-2007 għal iktar minn 3 % tal-PGD12.

     L-iżbilanċ ta’ 1.9 % tal-PGD rrappurtat għall-2007, li jinkludi 0.2 % tal-PGD minn miżuri ta’
     darba li żiedu l-iżbilanċ13 huwa inqas ħafna mit-2.8 % tal-PGD li kien il-mira għall-programm
     ta’ stabbiltà ta’ l-2006, li inkluda 0.1 % tal-PGD ta' miżuri temporanji li jnaqqsu l-iżbilanċ.
     Dan ir-riżultat, li hu aħjar milli kien ippjanat, huwa riżultat ta’ l-effett pożittiv ta’ bażi mill-
     iżbilanċ ta’ l-2006 nett mill-miżuri ta’ darba, li sar 1.5 pp tal-PGD inqas milli stmat fl-
     aġġornament ta' l-2006 tal-programm ta' stabbiltà. L-implimentazzjoni tal-miżuri korrettivi
     adottati mal-Liġi dwar il-Baġit ta’ l-2007 kienet effettiva; madankollu, il-pożizzjoni inizjali
     aħjar kienet sa ċertu punt megħluba mill-implimentazzjoni parzjali ta’ xi nfiq addizzjonali,
     primarjament trasferimenti soċjali u nfiq kapitali, li ġie deċiż matul l-2007.
     L-aġġustament nominali tal-PGD ta’ 1½ pp fl-2007 meta mqabbel ma’ l-2006 inkiseb fil-
     biċċa l-kbira bis-saħħa ta’ żieda oħra sostanzjali, b’1.2 pp fil-proporzjon tad-dħul u l-PGD.
     Żieda fit-taxxi fuq id-dħul personali kif ukoll tal-kumpaniji fil-biċċa l-kbira għamlet tajjeb
     għat-tnaqqis kemm fid-dħul temporanju, li rriżulta mir-rivalutazzjoni ta’ l-assi tal-kumpaniji,
     u kif ukoll il-proporzjoni bejn it-taxxi indiretti u l-PGD, primarjament minħabba tnaqqis fid-
     dazji tas-sisa fuq prodotti taż-żejt. It-trasferiment ta’ l-iskema għall-ħlasijiet lil impjegati li
     spiċċalhom il-kuntratt (TFR) lill-istitut Taljan tas-sigurtà soċjali jispjega kważi 0.4 pp miż-
     żieda fil-kontributi soċjali bħala sehem mill-PGD.14 Fuq in-naħa ta’ l-infiq, l-infiq kapitali (ta’
     darba) li kien sostanzjalment inqas meta mqabbel ma’ l-2006, kien parzjalment megħlub miż-
     żieda fl-infiq fuq imgħaxijiet. Is-sehem ta' l-infiq primarju kurrenti meta mqabbel mal-PGD
     naqas kemmxejn bejn l-2006 u l-2007, hekk kif it-tkabbir imnaqqas tal-kumpens ta' ta' l-
     impjegati, li jirrifletti n-nuqqas ta' arretrati mdaqqsa mħallsa fl-2006, kien fil-biċċa l-kbira
     kkumpensat minn żieda ta’ trasferimenti soċjali fi flus. Kollox ma’ kollox, l-infiq primarju
     naqas bi kważi ¾ ta' punt perċentwali tal-PGD, filwaqt li l-infiq totali naqas b’madwar ¼ ta’
     punt perċentwali tal-PGD fl-2007.

     11
            Stqarrija għall-Istampa ta' l-Eurostat Nru 54 tat-18 ta' April 2008.
     12
            Il-proporzjonijiet ta' l-iżbilanċ ġeneralment jiġu riveduti - 'il fuq jew 'l isfel - wara l-pubblikazzjoni ta' l-
            ewwel riżultat fin-notifika tar-Rebbiegħa. Xi reviżjonijiet fl-imgħoddi fl-Italja kienu pjuttost sinifikanti.
            Madankollu, id-distakk bejn l-iżbilanċ li huwa rrappurtat bħalissa għall-2007 u l-valur ta’ referenza
            għall-iżbilanċ huwa kbir biżżejjed biex jissuġġerixxi li kwalunkwe reviżjoni ma twassalx l-iżbilanċ ta’
            l-2007 għal iktar minn 3 % tal-PGD.
     13
            L-istima ta’ 0.2 % tal-PGD ta’ l-impatt ta’ żieda ta' l-iżbilanċ ta' miżuri ta’ darba fl-2007 huwa r-riżultat
            ta’ 0.2 % tal-PGD minn miżuri ta’ darba għat-tnaqqis ta’ l-iżbilanċ, li jinkludi l-qligħ mill-bejgħ ta’
            proprjetà immobbli u taxxi fuq ir-rivalutazzjoni ta’ l-assi tal-kumpaniji, u l-miżuri ta’ darba li żiedu l-
            baġit ta’ 0.4 %, li kienu jikkonsistu fi (i) id-deċiżjoni, adottat fil-31/12/2007, li ma jinżammx l-obbligu
            fuq min jiġbor it-taxxi li jħallas lill-gvern bil-quddiem ċertu ammont ta' taxxi li jkollhom jinġabru fis-
            sena ta' wara (0.3 % tal-PGD): u (ii) klejms ta’ rifużjoni mressqa minn persuni li jħallsu t-taxxa wara d-
            deċiżjoni tal-QEĠ kontra s-sistema tal-VAT ta’ l-Italja għal karozzi tal-kumpaniji (inqas minn 0.1 %
            tal-PGD).
     14
            Il-Liġi dwar il-Baġit ta’ l-2007 tgħid li persuni li jkollhom iktar minn 50 impjegat għandhom
            jittrasferixxu l-flussi ta’ l-iskema ta’ ħlasijiet li impjegati li jispiċċalhom il-kuntratt (Trattamento
            Direttiva Fine Rapporto – TFR) li l-impjegati jiddeċiedu li ma jittrasferixxux lejn skemi privati tal-
            pensjonijiet lejn skema ġdida stabbilita mill-istitut Taljan tas-sigurtà soċjali (Istituto Nazionale della
            Previdenza Sociale – INPS). Il-flussi akkumulati fl-iskema INSPS il-ġdida jitniżżlu bħala dħul pubbliku
            li jnaqqas l-iżbilanċ, iżda l-passiv li jiġġeneraw għall-gvern fl-għamla ta’ ħlasijiet lil impjegati li
            jispiċċalhom il-kuntratt gradwalment isiru nfiq pubbliku addizzjonali. L-impatt ta’ tnaqqis ta' l-iżbilanċ
            ta’ din id-dispożizzjoni huwa mbassar li jonqos maż-żmien, u fi żmien 8-9 snin id-dħul addizzjonali u l-
            infiq mistennija jibbilanċjaw lil xulxin.

MT                                                            5                                                                 MT
 ---pagebreak---      Fl-2007, id-dħul li ma jinkludix miżuri ta’ darba laħaq 1½ pp tal-PGD meta mqabbel ma’ l-
     2006, filwaqt li l-infiq nett minn miżuri ta’ darba żdied b’iktar minn ¼ pp tal-PGD. Minbarra
     dan u miżuri temporanji u ta’ darba oħra, l-iżbilanċ ta’ l-2007 kien 1.7 % tal-PGD.

     Il-bilanċ strutturali, jiġifieri, il-bilanċ baġitarju aġġustat ċiklikament minbarra l-miżuri ta’
     darba, huwa smat li tjieb bi kważi 1¼ punti perċentwali tal-GDP fl-2007. Matul il-
     perjodu 2006-2007, il-korrezzjoni tal-bilanċ strutturali ammonta għal 3 pp tal-PGD. Dan
     jisboq b’marġni mdaqqas il-minimu ta’ 1.6 pp rikjest mir-rakkomandazzjoni tal-Kunsill ta'
     Lulju 2005 skond l-Artikolu 104(7).

     F’konformità ma’ l-istedina tar-rakkomandazzjoni tal-Kunsill skond l-Artikolu 1004(7) li l-
     Italja ttejjeb iktar il-ġbir u l-ipproċessar tad-data pubblika ġenerali, l-Italja naqset id-
     diskrepanzi fl-istatistika. L-iżvilupp tas-servizzi tal-gvern fuq l-internet qed iwassal għal ġbir
     iktar effiċjenti ta' informazzjoni dwar tranżazzjonijiet baġitarji. Għad baqa’ xi nuqqasijiet,
     bħal per eżempju diskrepanza sinifikanti bejn il-kontributi soċjali akkumulati u dawk miġbura
     fl-2006 u l-2007. Wara n-notifika ta’ l-PŻE ta’ Settembru 2005, l-Eurostat ippubblika d-data
     ta’ l-Italja mingħajr kwistjonijiet pendenti.

     3.       STIMA TA’ X’SE JKUN L-IŻBILANĊ FIS-SENA 2008 U LIL HINN MINNHA

     Skond it-tbassir tar-Rebbiegħa 2008 tas-servizzi tal-Kummissjoni, l-iżbilanċ pubbliku ġenerali
     għall-2008 huwa stmat li se jiżdied għal 2.3 % tal-PGD u l-PGD reali se jikber bir-rata ta’
     0.5 %. Mingħajr miżuri ta’ darba u temporanji, jiġifieri l-qligħ mill-bejgħ ta’ assi reali u l-
     istallazzjonijiet finali ta’ xi taxxi ta’ darba, l-iżbilanċ ta’ l-2008 jkun xorta taħt il-valur ta’
     referenza - 2.4 % tal-PGD. Fl-aġġornament ta’ Novembru 2007 tal-programm ta’ stabbiltà ta’
     l-Italja, il-mira uffiċjali għall-iżbilanċ għall-2008 kienet ta’ 2.2 % tal-PGD, li tinkludi wkoll
     madwar 0.1 % tal-PGD ta’ miżuri ta’ darba għat-tnaqqis ta’ l-iżbilanċ. Minkejja r-riżultati ta’
     l-iżbilanċ ta’ l-2007 li kienu aħjar milli mistennija, il-projezzjonijiet uffiċjali ta’ l-iżbilanċ
     għall-2008 ġew riveduti ‘l fuq fit-12 ta’ Marzu, għal 2.4 % tal-PGD, u wara kkonfermati fin-
     notifika ta’ April 2008. Ir-reviżjoni tinkorpora tkabbir reali mistenni tal-PGD iktar baxx
     (0.6 % meta mqabbel mal-1.5 % tal-PGD fl-aġġornament), iżda wkoll żerżiq lura fl-ilħiq tal-
     miri tal-baġit. Il-projezzjoni iktar baxxa għall-iżbilanċ ta’ l-2008 fit-tbassir tar-rebbiegħa tiġi
     spjegata mill-assunzjoni li se jissokta d-dewmien fl-eżekuzzjoni baġitarja ta’ l-investimenti.
     It-tbassir tar-rebbiegħa jbassar ukoll inqas infiq fuq l-imgħaxijiet.

     It-2.3 % ta’ l-iżbilanċ mal-PGD fl-2008 fit-tbassir tar-rebbiegħa ta’ l-2008 tas-servizzi tal-
     Kummissjoni jirrappreżenta żieda f’termini nominali qrib in-½ ta’ punt perċentwali tal-PGD
     meta mqabbel ma’ l-2007, minkejja t-tnaqqis qawwi fl-infiq kapitali, li jirrifletti l-infiq
     sostanzjali ta’ darba akkumulat fl-2007. L-iżbilanċ nominali mistenni jiggrava u dan jirrifletti
     mhux biss tkabbir ekonomiku iktar baxx, iżda wkoll l-impatt baġitarju negattiv tal-baġit ta’ l-
     2008, kif ukoll xi miżuri ta' espansjoni li kienu ppjanati oriġinarjament fl-2007 u oħrajn
     adottati fl-ewwel xhur ta' l-2008. Speċifikament, il-baġit ta’ l-2008 jipprevedi l-finanzjament
     tal-ftehim dwar il-pagi fis-settur pubbliku fil-livell lokali għall-perjodu 2006-2007, inkluż l-
     arretrati li għandhom jitħallsu (fit-tbassir uffiċjali, il-kont tal-pagi żdied b'iktar minn 6 % fl-
     2008 u jonqos bi ftit fl-2009), tnaqqis fit-taxxi fuq il-proprjetà lokali, dħul iktar baxx
     minħabba l-possibbiltà ta’ tnaqqis tal-kera u xi żidiet fil-benefiċċji tal-qgħad. Il-liġi dwar il-
     baġit tistipula wkoll riforma kemm tar-rati tat-taxxa fuq id-dħul tal-kumpaniji (IRES) u t-
     taxxa reġjonali fuq l-attività produttiva (IRAP), li l-impatt baġitarju tiegħu jinbidel minn
     pożittiv fl-2008 għal negattiv fl-2009, u mbagħad isir newtru fis-snin ta’ wara. Xi
     trasferimenti soċjali u investimenti addizzjonali approvati fl-2007, kif ukoll xi tnaqqis fl-

MT                                                   6                                                     MT
 ---pagebreak---      IRAP fil-liġi dwar il-baġit ta’ l-2006, se jkollhom impatt baġitarju negattiv ittardjat fl-2008.
     Għadd ta’ miżuri minuri li jinvolvu nfiq addizzjonali u dħul iktar baxx ġew adottati mill-
     Parlament fi Frar 2008. Kollox ma’ kollox, fl-2008, l-infiq li ma jinkludix miżuri ta’ darba
     għandu jiżdied bi 0.5 pp tal-PGD, billi tnaqqis żgħir fil-proporzjon kemm ta’ l-infiq fuq l-
     imgħaxijiet u ta’ l-infiq kapitali li ma jinkludix miżuri ta’ darba, ikun megħlub sewwa minn
     żieda fl-infiq primarju kurrenti. Id-dħul li ma jinkludix miżuri ta’ darba għandu jonqos bi
     kważi 0.2 pp tal-PGD fl-2008.

     Jekk ma jinbidlux il-politiki, hemm riskji għat-tbassir baġitarju għall-2008 li joħorġu mid-
     deċiżjonijiet pendenti tal-qorti, partikolarment dwar in-nuqqas ta’ possibbiltà ta' tnaqqis ta’ l-
     IRAP mill-bażi tat-taxxa tat-taxxi fuq id-dħul. Hemm riskji wkoll mill-prospetti tat-tkabbir
     ekonomiku. Barra minn hekk, ir-riżultat tal-bidliet sostanzjali fit-tassazzjoni tal-kumpaniji
     huwa soġġett għal inċertezza kbira fiż-żewġ direzzjonijiet.

     Għall-2009, it-tbassir tar-rebbiegħa ta' l-2008 tas-servizzi tal-Kummissjoni, fuq il-bażi tax-
     xenarju fejn ma jinbidlux il-politiki u tkabbir reali tal-PGD ta’ 0.8 %, jipprevedi li d-dejn
     pubbliku ġenerali se jiżdied ftit għal 2.4 % tal-PGD. Din iż-żieda żgħira mbassra hija r-
     riżultat ta' piż inqas tat-taxxa, partikolarment taxxi iktar baxxi fuq id-dħul tal-kumpaniji,
     b’riżultat kemm ta’ miżuri diskrezzjonarji u ċ-ċiklu ekonomiku negattiv. L-aġġornament ta’
     Novembru 2007 tal-programm ta’ stabbiltà mmira lejn żbilanċ ta’ 1.5 % tal-PGD fejn il-PGD
     reali jikber b’1.6 %. Kif imsemmi fl-Opinjoni tal-Kunsill dwar l-aġġornament ta' l-2007 tal-
     programm ta' stabbiltà Taljan15, ma ġiet stipulata ebda miżura korrettiva għall-aġġustament
     baġitarju fil-programm.

     Id-deterjorament imbassar fil-pożizzjoni strutturali fl-2008 meta mqabbel ma' l-2007, b’iktar
     minn punt perċentwali tal-PGD, huwa b’mod ċar mhux konformi mal-minimu ta’ tnaqqis
     annwali tal-PGD ta’ 0.5 % li huwa stipulat fil-Patt għall-Istabbiltà u Tkabbir u mfakkar fid-
     deċiżjoni tal-Kunsill fl-Artikolu 104(7) wara li l-iżbilanċ eċċessiv jiġi kkoreġut. Fl-opinjoni
     tiegħu dwar l-aġġornament ta’ Novembru 2007 tal-programm ta’ stabbiltà, li bassar titjib fil-
     pożizzjoni strutturali ta’ ¼ pp tal-PGD fl-2008, il-Kunsill innota li l-bilanċ strutturali kien fil-
     periklu li jiddeterjora sostanzjalment fl-2008, sakemm ma tinżammx il-pożizzjoni inizjali ta' l-
     2007 li kienet aħjar milli mistenni u kkonkluda li l-MTO jista' ma jinkisibx sa l-2011 kif
     ippjanat fil-programm. Skond dan, il-Kunsill stieden lill-Italja biex issaħħaħ il-mira baġitarja
     għall-2008, sabiex tikseb aġġustament ambizzjuż, u timplimenta l-konsolidazzjoni fiskali
     ppjanata wara dan, b'miżuri speċifikati biex jiżguraw progress xieraq lejn l-MTO, sabiex din
     tinkiseb sa tmiem il-perjodu tal-programm’fl-2011.

     15
            ĠU C 49, 22.2.2008, p, 49.

MT                                                    7                                                     MT
 ---pagebreak---      4.       ŻVILUPPI U PROJEZZJONIJIET TAD-DEJN

     Data maħruġa mill-uffiċċju nazzjonali ta’ l-istatistika fid-29 ta’ Frar 2008 wera dejn pubbliku
     ġenerali ta’ madwar 104 % tal-PGD kemm fl-2003 u l-2004,wara reviżjonijiet suċċessivi ta’ l-
     ammont oriġinali ta’ 106-107 % tal-PGD li ġie osservat fil-waqt li l-PŻE għall-Italja nbdiet
     essenzjalment minħabba stima ogħla tal-livell tal-PGD. In 2005, the debt-to-GDP ratio
     increased for the first time in a decade, by 2 pp. Il-bilanċ primarju pożittiv ma
     kkontribwixxiex għat-tnaqqis tiegħu filwaqt li, minħabba tkabbir ekonomiku batut, ir-rata
     impliċita ta’ l-imgħaxijiet fuq id-dejn pubbliku fil-biċċa l-kbira kienet tisboq it-tkabbir
     nominali tal-PGD, u dan jimplika effett "snowball" negattiv sinfikanti. Il-proporzjon tad-dejn
     pubbliku żdied għal darb’oħra fl-2006 minkejja bilanċ pożittiv primarju li kien qed jiżdied u
     effett "snowball” inqas negattiv. F’dik is-sena, l-aġġustament għall-fluss ta’ titoli kellu
     kontribut partikolarment negattiv għall-iżvilupp tad-dejn, essenzjalment minħabba l-
     akkumulazzjoni ta’ l-assi likwidi biex jiffinanzjaw l-estimi tar-rifużjonijiet tal-VAT wara d-
     deċiżjoni tal-Qorti Ewropea tal-Ġustizzjoni dwar il-VAT fuq il-karozzi tal-kumpaniji (ara n-
     nota f’qiegħ il-paġna nru 8). Fl-2007, il-proporzjon tad-dejn pubbliku u l-GPD naqas bi
     2.5 pp, għal 104 % tal-GPD, lura għal-livell irrekordjat fl-2004. Dan ir-riżultat inkiseb bis-
     saħħa ta’ żieda fil-bilanċ primarju pożittiv li kien iktar minn 3 % tal-PGD. L-aġġustament
     għall-fluss ta’ titoli kellu kontribut ukoll fit-tnaqqis tal-proporzjon tad-dejn hekk kif l-assi
     likwidi ta’ l-istat tnaqqsu sostanzjalment fi tmiem l-2007 meta mqabbel mas-sena ta’ qabel
     minħabba li l-ammont tar-rifużjonijiet tal-VAT effettivament ikklejmjati kien ħafna inqas
     milli mistenni. Barra minn hekk, l-aġġustament għall-fluss ta’ titoli fl-2007 gawda minn
     distribuzzjoni tal-kapital li ammontat għal madwar 0.2 % tal-PGD minn kumpanija ta’ l-istat
     (SACE SpA).

     It-tnaqqis tad-dejn matul l-2007-2007, ibbażat fuq bilanċ pożittiv primarju u mingħajr
     operazzjonijiet sinifikanti barra mill-baġit li jżidu d-dejn, jidher konformi mal-korrezzjoni ta'
     l-iżbilanċ eċċessiv. Madankollu, billi l-bilanċ pożittiv primarju huwa mbassar li jonqos fl-
     2007 u għadhom ma ġewx stipulati miżuri biex jerġgħu jżiduh fit-terminu l-medju, il-
     proporzjon tad-dejn huwa mistenni jonqos ftit biss fl-2008 u l-2009 (fuq bażi fejn ma tinbidilx
     il-politika).

     It-tbassir tar-rebbiegħa ta’ l-2008 tas-servizzi tal-Kummissjoni, fuq il-bażi ta' l-assunzjoni li l-
     politika ma tinbidilx, ibassar l-issuktar tat-tnaqqis tal-proporzjon tad-dejn pubbliku fl-2008 u
     l-2009, minkejja b'pass inqas mgħaġġel minħabba li l-bilanċ pożittiv primarju qed jeħżien u t-
     tkabbir ekonomiku huwa batut. Ir-riskji marbuta mat-tkabbir ekonomiku u l-iżviluppi
     baġitarja japplikaw ukoll għall-proporzjon tad-dejn mal-PGD.

MT                                                    8                                                     MT
 ---pagebreak---      5.       KONKLUŻJONIJIET

     L-iżbilanċ pubbliku ġenerali żdied minn 3.5 % tal-PGD fl-2003 u l-2004 għal 4.2 % tal-PGD
     fl-2005. Imbagħad naqas għal 3.4 % tal-PGD fl-2006 u 1.9 % fl-2007, inqas mill-valur ta’
     referenza ta’ 3 % tal-PGD. Il-miżuri wara t-tnaqqis ta’ l-iżbilanċ huma l-aktar ta’ natura
     permanenti. Tabilħaqq, l-iżbilanċ fl-2006 u l-2007 kien ikun saħansitra inqas li kieku ma
     kienx hemm il-miżuri ta’ darba. Il-bilanċ strutturali, jiġifieri l-bilanċ aġġustat ċiklikament li
     ma jinkludix miżuri ta’ darba u oħrajn temporanji, tjieb bi 3 pp tal-PGD matul l-2006-2007,
     ħafna aktar mill-minimu ta’ 1.6 pp tal-PGD irrakkomandat mill-Kunsill. Skond it-tbassir tar-
     rebbiegħa ta’ l-2008 tas-servizzi tal-Kummissjoni, l-iżbilanċ nominali huwa mistenni jiżdied
     għal 2.3 % tal-PGD fl-2008 (bil-miżuri ta' darba inklużi u li jammontaw għal madwar 0.1 %
     tal-PGD, li mingħajrhom l-iżbilanċ kien xorta waħda jkun inqas minn 3 % tal-PGD) u, fuq
     bażi ta' ebda bdil fil-politika, għal 2.4 % fl-2009. Dan jindika li l-iżbilanċ tniżżel għal taħt il-
     livell massimu ta' 3 % tal-PGD b'mod kredibbli u sostenibbli.

     Wara li naqas għal għaxar snin għal eżatt taħt il-104 % tal-PGD fl-2004 (minn iktar minn
     121 % tal-PGD fl-1994), il-proporzjon tad-dejn pubbliku naqas b’2 punti perċentwali tal-PGD
     fl-2005 u b’0.6 ta' punt perċentwali oħra fl-2006. Il-proporzjon tad-dejn naqas għal darb'oħra
     għal 104 % tal-PGD fl-2007. L-iżvilupp tal-proporzjon tad-dejn ġie affettwat sinifikament
     minn operazzjoni finanzjarja temporanja li żżid id-dejn fl-2006 u l-korrezzjoni tagħha fl-2007.
     Mingħajr din l-operazzjoni l-proporzjon tad-dejn kien jibqa’ pjuttost stabbli fl-2006, b’mod li
     jirrifletti t-titjib fil-bilanċ pożittiv primarju f’konformità mar-rakkomandazzjoni tal-Kunsill.
     Skond it-tbassir tar-rebbiegħa ta’ l-2008 tas-servizzi tal-Kummissjoni, bl-assunzjoni li l-
     politika ma tinbidilx, il-proporzjon tad-dejn huwa mbassar li jaqa’ għal madwar 102½ % sa l-
     2009. Il-proporzjon tad-dejn jista’ jitqies li naqas f’konformità mal-korrezzjoni ta’ l-iżbilanċ
     eċċessiv fl-2007.

     Minn valutazzjoni globali, jirriżulta li s-sitwazzjoni ta’ żbilanċ eċċessiv fl-Italja ġiet
     ikkoreġġuta. Għalhekk, il-Kummissjoni tirrakkomanda lill-Kunsill biex ineħħi d-deċiżjoni
     dwar l-eżistenza ta' żbilanċ eċċessiv fi-Italja.

MT                                                    9                                                     MT
 ---pagebreak---        Tabella 2: Żviluppi baġitarji, 2003-2009
 % tal-PGD, sakemm ma jiġix indikat mod                                          2007                  2008                  2009
                                        2003           2004   2005   2006
 ieħor                                                                      riżultat   SP (2)   COM       SP (2)     COM(3) SP (2)
 Il-bilanċ pubbliku ġenerali            -3.5           -3.5   -4.2   -3.4    -1.9      -2.4     -2.3       -2.2       -2.4      -1.5
                                                                                (-2.4)
 - Dħul totali (5)                              44.8   44.2   43.8   45.4    46.6      46.2     46.4       46.3       46.4      45.9
 - Nefqa totali (5)                             48.3   47.7   48.0   48.8    48.5      48.6     48.7       48.5       48.7      47.9
 Li minnhom: - spiża fuq imgħax                  5.1   4.7    4.5     4.6     5.0       4.8      4.9       4.9         4.9          4.9
                                                                                (5.0)
 formazzjoni tal-kapital fiss gross              2.5   2.4    2.4     2.4     2.4       2.7      2.4       2.5         2.4          2.6
 Bilanċ primarju                                1.6    1.2    0.3     1.3     3.1      2.5      2.6     2.6   2.5               3.4
                                                                                (2.6)
 Miżuri ta' darba u temporanji                   1.7   1.3    0.6    -0.4    -0.2       0.2       0.1    0.1   0.0               0.1
 Bilanċ strutturali(1)                          -5.1   -4.7   -4.5   -2.8    -1.5      -2.2      -1.9   -2.0  -1.6              -1.3
                                                                                (-2.2)
 Bilanċ primarju strutturali(1)                  0.0   0.0   0.0   1.8   3.5   2.6               3.1    2.9   3.3               3.6
 Dejn pubbliku gross(4)                         104.3 103.8 105.8 106.5 104.0 105.0             103.2 103.5 102.6              101.5
                                                                                (103.0)
 It-tibdil fil-proporzjon tad-dejn (a) = (b) +
                                               -1.3    -0.5   2.0     0.6    -2.5      -1.8     -0.8      -1.6        -0.6      -2.0
 (c) + (d)
 Kontribuzzjonijiet: - il-bilanċ primarju (b)   -1.6   -1.2   -0.3   -1.3    -3.1      -2.5     -2.6          -2.6    -2.5      -3.4
                - effett“snow-ball” (c)         1.9    0.5    1.9    0.9     1.1        0.1     1.5           0.9     2.0       1.5
                - aġġustament għall-fluss ta'
                                                -1.6   0.3    0.5     1.0    -0.5       0.6      0.4          0.2     -0.1      -0.1
 titoli (d)
 Pm        Tkabbir reali tal-PGD (%)            0.0    1.5    0.6     1.8     1.5      1.9      0.5        1.5        0.8       1.6
                                                                                (0.6)
 Pm       Diskrepanza bejn il-produzzjoni
                                                  -0.2    0.0    -0.6     -0.3   -0.3    -0.6   -1.0    -0.6   -1.6    -0.6
 attwali u potenzjali
 (1)
          Il-bilanċ aġġustat għaċ-ċiklu (primarju) bl-esklużjoni ta' miżuri ta' darba u temporanji
 (2)
           Bilanċi aġġustati ċiklikament u bilanċi strutturali u differenzi fil-produzzjoni skond il-programm kif ikkalkulati
           mis-servizzi tal-Kummissjoni fuq il-bażi ta' l-informazzjoni fil-programm.
 (3)
          Ipoteżi ta' l-ebda tibdil fil-politika.
 (4)
          Il-bidla fil-proporzjon tad-dejn gross tista’ tiġi kkalkolata kif ġej:
            Dt Dt −1 PDt ⎛ Dt −1 it − y t ⎞ SFt
               −       =    + ⎜⎜      *        ⎟⎟ +
            Yt   Yt −1   Yt    ⎝ Yt −1 1 + y t ⎠ Yt
         fejn t hija subindiċi taż-żmien; D, PD, Y u SF huma l-istokk tal-dejn pubbliku, l-iżbilanċ primarju, il-PGD
         nominali u l-aġġustament tal-flussi tat-titoli rispettivament, u i u y jirrappreżentaw l-ispiża medja tad-dejn u t-
         tkabbir nominali tal-PGD. It-terminu fil-parenteżi jirrappreżenta l-effett "snow ball".
 (5)
         Data baġitarja mogħtija fl-SP għall-2009 huma xejriet ibbażati fuq leġiżlazzjoni mhux mibdula. Sabiex jinkiseb
         il-bilanċ pubbliku ġenerali fil-mira, ġew previsti miżuri addizzjonali b’impatt pożittiv ta' 0.4 % tal-PGD.
 Sorsi: It-tbassir tar-rebbiegħa ta' l-2008 tas-servizzi tal-Kummissjoni (COM) u l-aġġornament ta’ Novembru 2007 tal-
 programm ta’ Stabbiltà (SP) (fil-parenteżi projezzjonijiet uffiċjali ġodda fuq il-bażi ta' ebda tibdil fil-leġiżlazzjoni ta'
 Marzu 2008)

MT                                                            10                                                                     MT
 ---pagebreak---                                             Rakkomandazzjoni għal

                                        DEĊIŻJONI TAL-KUNSILL

           li tħassar id-Deċiżjoni 2005/694/KE dwar l-eżistenza ta’ żbilanċ eċċessiv fl-Italja

     IL-KUNSILL TA' L-UNJONI EWROPEA,

     Wara li kkunsidra t-Trattat li jistabbilixxi l-Komunità Ewropea, u partikolarment l-
     Artikolu 104(12) tiegħu,

     Wara li kkunsidra r-rakkomandazzjoni mill-Kummissjoni,

     Billi:

     (1)      Permezz tad-Deċiżjoni tal-Kunsill 2005/694/KE16, li ssegwi rakkomandazzjoni mill-
              Kummissjoni skond l-Artikolu 104(6) tat-Trattat, ġie deċiż li fl-Italja hemm żbilanċ
              eċċessiv. Il-Kunsill innota li l-iżbilanċ pubbliku ġenearli kien ogħla iżda qrib il-valur
              ta’ referenza ta’ 3 % tal-PGD kemm fl-2003 kif ukoll fl-2004, filwaqt li d-dejn gross
              pubbliku ġenerali kien madwar 106-107 % tal-PGD fis-sentejn li huma, u għalhekk
              ovvjament ogħla mil-valur ta' referenza ta' 60 % tal-PGD tat-Trattat, u ma kinitx
              naqset b'pass sodisfaċenti fis-snin riċenti.

     (2)      Fit-28 ta' Lulju 2005, skond l-Artikolu 104(7) tat-Trattat u l-Artikolu 3(4) tar-
              Regolament tal-Kunsill (KE) 1467/97 tas-7 ta' Lulju 1997 dwar it-tħaffif u l-
              ikkjarifikar ta' l-implimentazzjoni tal-proċedura ta’ l-iżbilanċ eċċessiv17, il-Kunsill, fuq
              il-bażi tar-rakkomandazzjoni tal-Kummissjoni, għamel rakkomandazzjoni indirizzata
              lill-Italja bil-għan li s-sitwazzjoni ta’ l-iżbilanċ pubbliku eċċessiv tinġieb fi tmiemha
              sa mhux aktar tard mill-2007. Ir-rakkomandazzjoni kienet ippubblikata.

     (3)      Skond l-Artikolu 104(12) tat-Trattat, id-Deċiżjoni tal-Kunsill dwar l-eżistenza ta'
              żbilanċ eċċessiv għandha titħassar meta l-iżbilanċ eċċessiv fl-Istat Membru kkonċernat
              ikun, fil-fehma tal-Kunsill, ġie korrett.

     (4)      Skond il-Protokoll dwar il-proċedura ta’ żbilanċ eċċessiv anness mat-Trattat, il-
              Kummissjoni tipprovdi d-data għall-implimentazzjoni tal-proċedura. Bħala parti mill-
              applikazzjoni ta’ dan il-Protokoll, l-Istati Membri darbtejn fis-sena għandhom
              jirrappurtaw data dwar l-iżbilanċi u d-dejn tal-gvern tagħhom u dwar varjabbli
              assoċjati, jiġifieri qabel l-1 ta’ April u qabel l-1 ta' Ottubru, skond Artikolu 4 tar-
              Regolament tal-Kunsill (KE) Nru 3605/93 tat-22 ta’ Novembru 1993 dwar l-

     16
              ĠU L 266, 11.10.2005, p. 57.
     17
              ĠU L 209, 2.8.1997, p. 6. Ir-Regolament kif emendat bir-Regolament (KE) Nru 1056/2005 (ĠU L 174,
              7.7.2005, p. 5).

MT                                                      11                                                       MT
 ---pagebreak---            applikazzjoni tal-Protokoll dwar il-proċedura ta' l-iżbilanċ eċċessiv mehmuża mat-
           Trattat li jistabbilixxi l-Komunità Ewropea18.

     (5)   Fuq il-bażi tad-data pprovduta mill-Kummissjoni (Eurostat) skond l-Artikolu 8g(1)
           tar-Regolament (KE) Nru 3605/93 wara n-notifka mill-Italja qabel l-1 ta’ April 2008 u
           fuq it-tbassir tar-Rebbiegħa 2008 tas-servizzi tal-Kummissjoni, il-konklużjonijiet li
           ġejjin huma ġġustifikati:

            –     l-iżbilanċ ġenerali pubbliku, wara li żdied minn 3.5 % tal-PGD fl-2004 għal
                  4.2 % tal-PGD fl-2005, tnaqqas għal 3.4 % tal-PGD fl-2006 u finalment għal
                  1.9 % tal-PGD fl-2007, li huwa taħt il-valur ta’ referenza għall-iżbilanċ ta’ 3 %
                  tal-PGD. Netti mill-impatt baġitarju tal-miżuri ta’ darba, l-iżbilanċ ikun ta’
                  1.7 % tal-PGD fl-2007. Dan huwa komparabbli mal-mira għall-iżbilanċ ta'
                  2.8 % tal-PGD li kienet iffissata fl-aġġornament ta' Diċembru 2006 tal-
                  programm ta' stabbiltà,

            –     L-aġġustament kien riżultat ta’ żieda fid-dħul permanenti mit-taxxi matul il-
                  perjodu 2006-2007, li fil-biċċa l-kbira kien jisboq l-aspettattivi. Dan kien fil-
                  biċċa l-kbira minħabba li l-miżuri kienu effettivi aktar milli mistenni u t-
                  tkabbir ekonomiku kien pjuttost ogħla milli mbassar. Wara li l-PGD fl-2005
                  mar lura bi ¼ ta’ punt perċentwali tal-PGD, il-bilanċ strutturali (jiġifieri l-
                  ammont tal-bilanċ aġġustat ċiklikament li ma jinkludix il-miżuri ta’ darba u
                  miżuri temporanji oħrajn) huwa stmat li tjieb b’1¾ u 1¼ punti perċentwali tal-
                  PGD fl-2006 u l-2007 rispettivament.

            –     għall-2008, it-tbassir tar-rebbiegħa ta’ l-2008 jipprevedi żieda fl-iżbilanċ ta'
                  2.3 % tal-PGD, inkluż 0.1 % tal-PGD minn qligħ ta’ darba mill-bejgħ ta'
                  proprjetà immobbli. Il-bilanċ baġitarju mistenni jiggrava minħabba kemm
                  f'żieda fil-proporzjon ta' nfiq primarju kurrenti mal-PGD u taxxi kurrenti aktar
                  baxxi. Dan huwa parzjalment megħlub minn tnaqqis antiċipat fl-infiq kapitali,
                  li jirrifletti l-infiq sostanzjali ta’ darba akkumulat fl-2007. Minkejja li l-
                  projezzjoni għall-iżbilanċ ta’ 2.3 % tal-PGD hija biss ftit ogħla mill-mira
                  uffiċjali għall-iżbilanċ ta’ 2.2 % tal-PGD stabbilta fl-aġġornament ta’
                  Novembru 2007 tal-programm ta’ stabbiltà, din ta’ l-aħħar kienet imbassra
                  permezz ta’ stima ta’ l-iżbilanċ fl-2007 li kienet ogħla sewwa mir-riżultat
                  irrappurtat. Għall-2009, it-tbassir tar-rebbiegħa jipprevedi, fuq il-bażi li ma
                  tinbidilx il-politika, żbilanċ ta’ 2.4 % tal-PGD. Dan jimplika li l-iżbilanċ
                  tniżżel għal taħt il-livell massimu ta' 3 % tal-PGD b'mod kredibbli u
                  sostenibbli. Il-bilanċ strutturali huwa mbassar li se jmur lura b’iktar minn ¼ ta'
                  punt perċentwali tal-PGD fl-2008 u, f'xenarju li ma jipprevedi l-ebda tibdil fil-
                  politika, li se jitjieb bi ¼ ta' punt perċentwali fl-2009. Dan għandu jkun
                  ikkunsidrat fl-isfond tal-ħtieġa li jsir progress lejn il-ksib ta' l-għan matul
                  medda medja ta' żmien (MTO – medium term objective) għall-pożizzjoni
                  baġitarja, li għall-Italja hija pożizzjoni bbilanċjata f'termini strutturali;

     18
           ĠU L 332, 31.12.1993, p. 7. Ir-Regolament kif emendat l-aħħar bir-Regolament (KE) Nru 2103/2005
           (ĠU L 337, 22.12.2005, p. 1).

MT                                                   12                                                      MT
 ---pagebreak---               –     wara li naqas għal għaxar snin għal eżatt taħt il-104 % tal-PGD fl-2004 (minn
                    iktar minn 121 % tal-PGD fl-1994), il-proporzjon tad-dejn pubbliku naqas
                    b’2 punti perċentwali tal-PGD fl-2005 u b’0.6 punti perċentwali oħra fl-2006,
                    għal 106½ % tal-PGD. Il-proporzjon tad-dejn naqas għal darb'oħra għal 104 %
                    tal-PGD fl-2007. L-iżvilupp tal-proporzjon tad-dejn ġie affettwat
                    sinifikantement minn operazzjoni finanzjarja temporanja għat-tnaqqis tad-dejn,
                    jiġifieri l-akkumulazzjoni ta’ l-assi likwidi, fl-2006 u l-korrezzjoni tagħha fl-
                    2007. Mingħajr din l-operazzjoni, il-proporzjon tad-dejn kien jibqa’ pjuttost
                    stabbli fl-2006, b’mod li jirrifletti t-titjib fil-bilanċ pożittiv primarju
                    f’konformità mar-rakkomandazzjoni tal-Kunsill. Skond it-tbassir tar-rebbiegħa
                    ta’ l-2008 tas-servizzi tal-Kummissjoni, bl-assunzjoni li l-politika ma tinbidilx,
                    il-proporzjon tad-dejn huwa mbassar li jaqa’ għal madwar 102½ % sa l-2009.
                    Il-proporzjon tad-dejn jista’ jitqies li naqas f’konformità mal-korrezzjoni ta’ l-
                    iżbilanċ eċċessiv fl-2007.

     (6)    Fil-fehma tal-Kunsill, l-iżilanċ eċċessiv fl-Italja ssewwa u d-Deċiżjoni 2005/694/KE
            għaldaqstant għandha titħassar.

     ADOTTAT DIN ID-DEĊIŻJONI:

                                                 Artikolu 1

     Minn valutazzjoni kumplessiva jirriżulta li s-sitwazzjoni ta’ żbilanċ eċċessiv fl-Italja ġiet
     ikkoreġġuta.

                                                 Artikolu 2

     Id-Deċiżjoni 2005/694/KE hija b'dan imħassra.

                                                 Artikolu 3

     Din id-Deċiżjoni hija indirizzata lir-Repubblika ta' l-Italja.

     Magħmula fi Brussell,

                                                   Għall-Kunsill
                                                   Il-President

MT                                                   13                                                  MT


               IL-KUMMISSJONI EWROPEA
            Brussell, 18.5.2016
            COM(2016) 340 final
            Rakkomandazzjoni għal
            RAKKOMANDAZZJONI TAL-KUNSILL
            dwar il-Programm Nazzjonali ta' Riforma tal-2016 tal-Awstrijau li tagħti opinjoni tal-Kunsill dwar il-Programm ta' Stabbiltà tal-2016 tal-Awstrija

               Rakkomandazzjoni għal

               RAKKOMANDAZZJONI TAL-KUNSILL

               dwar il-Programm Nazzjonali ta' Riforma tal-2016 tal-Awstrija

                  u li tagħti opinjoni tal-Kunsill dwar il-Programm ta' Stabbiltà tal-2016 tal-Awstrija

               IL-KUNSILL TAL-UNJONI EWROPEA,

               Wara li kkunsidra t-Trattat dwar il-Funzjonament tal-Unjoni Ewropea, u b'mod partikolari l-Artikolu 121(2) u l-Artikolu 148(4) tiegħu,

               Wara li kkunsidra r-Regolament tal-Kunsill (KE) Nru 1466/97 tas-7 ta’ Lulju 1997 dwar it-tisħiħ tas-sorveljanza ta' pożizzjonijiet ta' budget u s-sorveljanza u l-koordinazzjoni ta' politika ekonomika
                  1
               , u partikolarment l-Artikolu 5(2) tiegħu,

               Wara li kkunsidra r-rakkomandazzjoni tal-Kummissjoni Ewropea
                  2
               ,

               Wara li kkunsidra r-riżoluzzjonijiet tal-Parlament Ewropew
                  3
               ,

               Wara li kkunsidra l-konklużjonijiet tal-Kunsill Ewropew,

               Wara li kkunsidra l-opinjoni tal-Kumitat tal-Impjiegi,

               Wara li kkunsidra l-opinjoni tal-Kumitat Ekonomiku u Finanzjarju,

               Wara li kkunsidra l-opinjoni tal-Kumitat tal-Protezzjoni Soċjali,

               Wara li kkunsidra l-opinjoni tal-Kumitat tal-Politika Ekonomika,

               Billi:

               (1)Fis-26 ta' Novembru 2015, il-Kummissjoni adottat l-Istħarriġ Annwali dwar it-Tkabbir
                  4
               , li ta bidu għas-Semestru Ewropew ta' koordinazzjoni tal-politika ekonomika tal-2016. Il-prijoritajiet tal-Istħarriġ Annwali dwar it-Tkabbir ġew approvati mill-Kunsill Ewropew fis-17–18 ta’ Marzu 2016. Fis-26 ta’ Novembru 2015, abbażi tar-Regolament (UE) Nru 1176/2011, il-Kummissjoni adottat ir-Rapport dwar il-Mekkaniżmu ta’ Twissija
                  5
                li fih identifikat lill-Awstrija bħala wieħed mill-Istati Membri li dwaru kellha titwettaq analiżi fil-fond. Fl-istess ġurnata, il-Kummissjoni adottat ukoll Rakkomandazzjoni għal Rakkomandazzjoni tal-Kunsill dwar il-politika ekonomika taż-żona tal-euro
                  6
               . Din ir-rakkomandazzjoni ġiet approvata mill-Kunsill Ewropew fit-18-19 ta’ Frar 2016 u adottata mill-Kunsill fit-8 ta’ Marzu 2016. Bħala pajjiż li l-munita tiegħu hija l-euro, u fid-dawl tal-interkonnessjonijiet mill-qrib bejn l-ekonomiji fl-unjoni ekonomika u monetarja, l-Awstrija għandha tiżgura l-implimentazzjoni sħiħa u f’waqtha tar-rakkomandazzjoni.

               (2)Ir-rapport tal-pajjiż għall-2016 għall-Awstrija
                  7
                ġie ppubblikat fis-26 ta' Frar 2016. Huwa evalwa l-progress li għamlet l-Awstrija biex tindirizza r-rakkomandazzjonijiet speċifiċi għall-pajjiż adottat mill-Kunsill fl-14 ta' Lulju 2015 u l-progress li għamlet l-Awstrija lejn il-miri nazzjonali tagħha ta' Ewropa 2020. Dan inkluda wkoll analiżi fil-fond taħt l-Artikolu 5 tar-Regolament (UE) Nru 1176/2011. Fit-8 ta’ Marzu 2016, il-Kummissjoni adottat Komunikazzjoni li ppreżentat ir-riżultati tal-analiżi fil-fond.
                  8
                L-analiżi tal-Kummissjoni twassalha għall-konkluzjoni li l-Awstrija mhix għaddejja minn żbilanċi makroekonomiċi.

               (3)Fis-26 ta' April 2016, l-Awstrija ppreżentat il-programm nazzjonali ta' riforma tagħha tal-2016 u fis-27 ta' April 2016 ippreżentat il-programm ta' stabbiltà tal-2016 tagħha. Biex jiġu kkunsidrati l-konnessjonijiet ta' bejniethom, iż-żewġ programmi ġew ivvalutati fl-istess żmien.

               (4)Fl-ipprogramm tal-Fondi Strutturali u ta' Investiment Ewropej għall-perjodu 2014-2020 ġew indirizzati rakkomandazzjonijiet relevanti speċifiċi għall-pajjiż. Kif previst fl-Artikolu 23 tar-Regolament (UE) Nru 1303/2013, fejn ikun neċessarju li tiġi sostnuta l-implimentazzjoni tar-rakkomandazzjonijiet relevanti tal-Kunsill, il-Kummissjoni tista' titlob lil Stat Membru li jirrevedi u jipproponi emendi għall-Ftehim ta' Sħubija u l-programmi relevanti tiegħu, Il-Kummissjoni pprovdiet aktar dettalji dwar kif hija tagħmel użu minn din id-dispożizzjoni f'linji gwida dwar l-applikazzjoni tal-miżuri li jorbtu l-effettività tal-Fondi Ewropej Strutturali u ta' Investiment ma' governanza ekonomika soda
                  9
               .

               (5)Il-programm ta' stabbiltà jindika li l-impatt baġitarju tal-influss eċezzjonali ta' refuġjati huwa sinifikanti u jipprovdi biżżejjed evidenza tal-ambitu u n-natura ta' dawn il-kosti baġitarji addizzjonali. Skont il-Kummissjoni, in-nefqa addizzjonali eliġibbli kienet tammonta għal 0.09% tal-PDG fl-2015 u bħalissa hija stmata fil-livell ta' 0.26% tal-PDG tal-2016. Dawn l-ammonti jirrappreżentaw reviżjoni 'l fuq għar-rigward tal-istimi pprovduti fl-abbozz ta' pjan baġitarju tal-2016, li ppreveda nefqa addizzjonali ta' madwar 0.08% tal-PDG u ta' 0.16% tal-PDG fl-2015 u fl-2016, rispettivament. Id-dispożizzjonijiet stabbiliti fl-Artikolu 5(1) u l-Artikolu 6(3) tar-Regolament (KE) Nru 1466/97 jippermettu li din in-nefqa addizzjonali tittieħed f'kunsiderazzjoni, fis-sens li l-influss tar-refuġjati huwa avveniment eċċezzjonali, l-impatt tiegħu fuq il-finanzi pubbliċi tal-Awstrija huwa sinifikanti u s-sostenibbiltà ma tkunx kompromessa jekk titħalla devjazzjoni mill-pjan ta' aġġustament lejn l-objettiv baġitarju ta' terminu medju. Fl-2015, peress li l-Awstrija kienet laħqet l-objettiv baġitarju ta' terminu medju, hija ma għamlitx użu mid-devjazzjoni temporanja possibbli. Mdankollu, sabiex jiġi żgurat li l-Awstrija tiġi konċessa l-istess devjazzjoni temporanja bħall-pajjiżi li għadhom ma laħqux l-objettiv baġitarju ta' terminu medju, l-Awstrija se tingħata konċessjoni li tiddevja mill-objettiv baġitarju ta' terminu medju tagħha fl-2016 u fl-2017 bl-ammont meqjus eliġibbli għall-2015. Għar-rigward ta' devjazzjoni addizzjonali possibbli fl-2016, fir-rebbiegħa tal-2017 issir valutazzjoni finali, inkluż dwar l-ammonti eliġibbli, abbażi tad-dejta li tiġi osservata kif ipprovduta mill-awtoritajiet Awstrijaki.

               (6)Bħalissa, l-Awstrija tinsab fil-parti preventiva tal-Patt ta’ Stabbiltà u Tkabbir, u soġġetta għar-regola tranżizzjonali tad-dejn. Fil-programm ta' stabbiltà tal-2016 tiegħu, il-gvern qiegħed jistenna li d-defiċit nominali jmur lura għal 1.6% tal-PDG fl-2016, u mbagħad jitjieb gradwalment għal 0.4% tal-PDG fl-2020. L-objettiv baġitarju ta' terminu medju — defiċit strutturali ta' 0.45% tal-PDG sal-2016 u rivedut biex isir defiċit strutturali ta' 0.5% tal-PDG mill-2017 'l quddiem — mistenni li jintlaħaq mill-2018 'l quddiem. Madankollu, abbażi tal-bilanċ strutturali rikalkulat, l-objettiv baġitarju ta' terminu medju mhux se jintlaħaq qabel l-2019. Skont il-programm ta' stabbiltà, il-proporzjon tad-dejn tal-gvern għall-PDG huwa mistenni li jkun laħaq il-livell massimu tiegħu ta' 86.2% fl-2015 u li jonqos gradwalment għal 76.6 % fl-2020. Ix-xenarju makroekonomiku li jirfed il-proġettazzjonijiet baġitarji huwa plawżibbli. Fl-istess ħin, il-miżuri meħtieġa biex isostnu l-miri ippjanati tad-defiċit mill-2017 'il quddiem għadhom ma ġewx speċifikati biżżejjed. Abbażi tal-previżjonijiet tar-rebbiegħa tal-2016 tal-Kummissjoni, jeżisti r-riskju ta' xi devjazzjoni fl-2016. Madankollu, jekk l-impatt addizzjonali tal-influss eċċezzjonali ta' refuġjati li huwa previst bħalissa għall-2016 jiġi wkoll eskluż mill-valutazzjoni, l-Awstrija tkun mistennija li tiġi konformi mad-dispożizzjonijiet tal-Patt ta' Stabbilta u Tkabbir fl-2016. Mingħajr tibdil fil-politika, jeżisti r-riskju ta' devjazzjoni sinifikanti mill-aġġustament irrakkomandat fl-2017. Madankollu, id-devjazzjoni prevista fl-2017 ma tkunx għadha sinifikanti wara li titqies il-varjazzjoni ulterjuri marbuta mal-impatt baġitarju tal-influss eċċezzjonali ta' refuġjati possibbilment mogħtija għall-2016. L-Awstrija hija prevista li tkun konformi mar-regola tranżitorja fl-2016 u, wara t-tmien tal-perjodu tranżitorju, mal-valur referenzjarju tat-tnaqqis tad-dejn fl-2017. Abbażi tal-valutazzjoni tiegħu tal-programm ta’ stabbiltà u filwaqt li titqies il-previżjoni tar-rebbiegħa tal-2016 tal-Kummissjoni, il-Kunsill huwa tal-opinjoni li hemm riskju li l-Awstrija ma tkunx konformi mad-dispożizzjonijiet tal-Patt ta’ Stabbiltà u Tkabbir. Għalhekk, se jkun hemm bżonn miżuri ulterjuri biex tiġi ggarantita l-konformità fl-2016 u l-2017.

               (7)L-effett baġitarju tar-riforma fir-regoli tat-taxxa li saret dan l-aħħar għadha tirrappreżenta ċertu element ta' inċertezza. Meta jittieħdu miżuri biex jiżguraw is-sostenibbiltà fiskali, għandu jittieħed inkunsiderazzjoni l-fatt li, minkejja riformi riċenti, il-piż tat-taxxa fuq ix-xogħol għadu għoli u l-Awstrija għandha porzjon għoli tat-taxxa f’paragun ma' pajjiżi oħra Ewropej. Sadanittant, sorsi oħra ta' tassazzjoni, aktar favorevoli għat-tkabbir, li jippermettu tnaqqis tal-piż tat-taxxa fuq ix-xogħol, ma humiex użati biżżejjed. It-teħid ta' passi biex jitnaqqas il-piż tat-taxxi fuq ix-xogħol billi l-piż jiġi trasferit lejn sorsi oħra anqas ta' dannu għat-tkabbir ikun ta' għajnuna biex tiġi indirizzata din il-problema.

               (8)Fl-2015, ir-rata tal-impjieg tal-persuni bejn il-55 u l-64 sena kienet ta' 46,3 % (il-medja tal-UE: 53,3 %) u kienet fid-19-il post meta mqabbla ma' Stati Membri oħra. Miżuri addizzjonali biex tiżdied l-età effettiva tal-irtirar ilhom fis-seħħ sa mill-2014 u kellhom xi effett. Għad irid jidher kemm dawn il-miżuri jistgħu jdawru x-xejra li biha l-età effettiva tal-irtirar fl-Awstrija għadha lura meta mqabbel mal-medja fl-UE fuq perjodu medju ta’ żmien. Barra minn hekk, il-perjodu tal-irtirar qiegħed jiżdied minħabba stennija tal-għomor itwal. L-età statutorja tal-irtirar għan-nisa se tiżdied u se tiġi allinjata biss gradwalment ma' dik tal-irġiel, f'perjodu li jibda mill-2024 u jintemm fl-2033. Fl-Awstrija, l-età statutorja tal-pensjoni mhijiex marbuta ma’ żieda fl-istennija tal-għomor. Il-Kummissjoni tistma li, fl-2040, in-nefqa fuq il-pensjonijiet se tiżdied b'0,8 % tal-PDG meta mqabbel mal-2013. Għat-tul (2060), l-infiq fuq il-pensjonijiet huwa mistenni jiżdied b'0,5 % tal-PDG. B'mod simili, in-nefqa fuq il-kura tas-saħħa mistennija li tiżdied bejn l-2013 u l-2040 b'1% tal-PDG u b'1,3% tal-PDG fl-2060. Dan, flimkien maż-żieda mbassra fin-nefqa fuq is-saħħa u l-kura fit-tul,  jikkwalifika bħala riskju medju għas-sostenibbiltà fiskali tal-Awstrija.

               (9)L-arranġamenti fiskali bejn is-saffi differenti tal-gvern (il-livell federali, statali u lokali) huma kumplessi u r-responsabbiltajiet ta' dħul u nfiq f'ħafna oqsma mhumiex allinjati, bħal fil-każ tas-saħħa. Filwaqt li, skont id-dejta tal-OECD tal-2014, il-gvernijiet subnazzjonali għandhom responsabbiltà politika li tammonta għal infiq tal-amministrazzjoni pubblika ta' 16 % tal-PDG, is-sehem tat-taxxi subnazzjonali huwa ta' madwar 2 % tal-PDG biss. Dawn il-kumplessitajiet għandhom piż finanzjarju għoli, u jistgħu jnaqqsu d-dixxiplina baġitarja. L-allokazzjoni ta' introjti bejn it-tliet livelli ta' gvern bħalissa qiegħda tiġi nnegozjata għall-perjodu li jibda fl-2017, u b'hekk din hija opportunità biex tiġi diskussa din il-kwistjoni.

               (10)Tradizzjonalment l-Awstrija għandha waħda mill-aktar rati baxxi ta' qgħad fl-UE. Madankollu, din kienet qiegħda tiżdied sa mill-2011 u laħqet 5.7% fl-2015. Ir-rata tal-qgħad fost iż-żgħażagħ hija baxxa wkoll: 10,6 % tal-persuni attivi bejn il-15 u l-24 sena fl-2015. L-Awstrija għandha wkoll rata għolja tal-impjieg. Madankollu, filwaqt li r-rata tal-impjieg fost in-nisa hija ta' 70,2 %, ogħla mill-medja tal-UE, propozjon relattivament kbir tan-nisa jaħdmu part-time, minħabba l-obbligi tagħhom tal-kura tat-tfal jew il-kura tal-anzjani. Dan jikkontribwixxi għal wieħed mill-ogħla distakki fil-ħlas fl-UE kif ukoll għal distakk kbir fil-pensjonijiet bejn is-sessi. Fir-rigward ta’ ħaddiema aktar avvanzati fl-età (bejn il-55 u l-64 sena), ir-rata tal-impjiegi hija taħt il-medja tal-UE.

               (11)L-Awstrija diġà qabżet il-miri nazzjonali tagħha ta' Ewropa 2020 fejn tidħol l-edukazzjoni. Fl-2015, ir-rata tat-tluq bikri mill-iskola kienet ta' 7,3 % u ta' dawk li jilħqu l-edukazzjoni terzjarja kienet ta' 38,7 %. Madankollu, ir-riżultati fl-edukazzjoni jiddependu ħafna fuq l-isfond soċjoekonomiku. Il-mobbiltà bejn il-ġenerazzjonijiet fl-edukazzjoni hija fost l-anqas minn fost il-pajjiżi kollha tal-OECD li għalihom hija disponibbli d-dejta. Ir-rata ta' tluq bikri mill-iskola fost tfal imwielda barra l-pajjiż hija kważi tliet darbiet ogħla minn dik fost dawk imwielda fil-pajjiż, u hemm sfida addizzjonali biex jiġu integrati r-refuġjati żgħażagħ u l-migranti tal-età li jattendu l-iskola obbligatorja, u ogħla, fis-sistema edukattiva u ta' taħriġ.

               (12)Filwaqt li hemm sfidi għall-banek Awstrijaċi kemm fis-suq domestiku kif ukoll f'dak barra mill-pajjiż, l-azzjoni ta’ superviżjoni fil-livell nazzjonali u Ewropew għenet biex jiġi indirizzat id-deterjorament fil-kwalità tal-assi fl-Ewropa Ċentrali, tal-Lvant u tax-Xlokk. Rigward ir-ristrutturar u l-istralċ ta’ istituzzjonijiet finanzjarji f’diffikultà, ir-riskji fiskali diġà ġew ikkunsidrati fil-kontijiet tal-gvern. Filwaqt li ma jistax jiġi eskluż li jkun hemm aktar riskji, dawn jidhru li huma limitati għal kwistjonijiet ta’ legat fil-każ ta' ftit istituzzjonijiet speċifiċi.

               (13)L-Awstrija għandha rata ta’ investiment ogħla mill-medja tal-UE għall-komponenti kollha tal-PDG, ħlief għad-djar. Madankollu, l-investiment fl-Awstrija kien dgħajjef sa mill-2012, minkejja l-likwidità solida tal-kumpaniji u kundizzjonijiet ta’ finanzjament favorevoli. Sabiex jiġu stimulati l-investiment u t-tkabbir, għandhom jitneħħew il-kumplessitajiet amministrattivi u l-ostakli. Pereżempju, l-ostakoli regolatorji u l-piż amministrattiv fil-qasam tal-provvista tas-servizzi ma jwasslux għall-ftuħ ta’ negozji ġodda. Fir-rigward ta’ ostakli għall-istabbiliment ta’ kumpaniji interdixxiplinari, kif jissemma fir-rakkomandazzjonijiet speċifiċi għall-pajjiż tal-2015, l-Awstrija bdiet tikkunsidra titjib, iżda għadhom ma ttieħdu l-ebda deċiżjonijiet. Fis-servizzi għan-negozji, l-isfidi partikolari jirriżultaw mir-rekwiżiti restrittivi amministrattivi fuq il-forma ġuridika u l-parteċipazzjoni azzjonarja, li twassal għal dinamika tas-suq kajmana u tkabbir negattiv fil-produttività. Il-pjan ta' azzjoni ppreżentat mill-Awstrija bħala riżultat tal-valutazzjoni reċiproka dwar l-aċċess għall-professjonijiet regolati, u l-prattika tagħhom, jipproponi biss għadd limitat ta' azzjonijiet, filwaqt li hemm lok ċar għal proposti aktar ambizzjużi.

               (14)L-influss qawwi ta' refuġjati li kien hemm fl-aħħar sena kellu għadd ta' konsegwenzi soċjali u ekonomiċi għall-Awstrija. Filwaqt li, fuq perjodu qasir, l-influss tar-refuġjati mistenni li jżid in-nefqa pubblika u li joħloq domanda domestika addizzjonali, biex b'hekk jiżdied il-PDG, l-effett fuq terminu medju fuq l-impjiegi u t-tkabbir idur fuq l-integrazzjoni b'suċċess tar-refuġjati fis-suq tax-xogħol u fis-soċjetà, inkluż permezz ta' sostenn edukattiv. Din il-kwistjoni hija fuq nett fl-aġenda politika kemm fil-livell tal-UE kif ukoll tal-Istati Membri, u se jsir monitoraġġ fuqha u se tiġi analizzata fid-dettall, inkluż fir-rapport tal-pajjiż tal-2017.

               (15)Fil-kuntest tas-Semestru Ewropew, il-Kummissjoni wettqet analiżi komprensiva tal-politika ekonomika tal-Awstrija u ippubblikatha fir-rapport tal-pajjiż tal-2016. Hija vvalutat ukoll il-programm ta' stabbiltà u l-programm nazzjonali ta' riforma u s-segwitu mogħti għar-rakkomandazzjonijiet indirizzati lill-Awstrija fi snin preċedenti. Hija mhux biss qieset ir-rilevanza tagħhom għall-politika fiskali u soċjoekonomika sostenibbli fil-Bulgarija imma qieset ukoll il-konformità tagħhom mar-regoli u mal-gwida tal-UE, fid-dawl tal-ħtieġa li tissaħħaħ il-governanza ekonomika kumplessiva tal-UE billi jingħata kontribut fil-livell tal-UE għad-deċiżjonijiet nazzjonali futuri. Ir-rakkomandazzjonijiet skont is-Semestru Ewropew huma riflessi fir-rakkomandazzjonijiet minn 1 sa 3 ta' hawn taħt.

               (16)Fid-dawl ta' din il-valutazzjoni, il-Kunsill eżamina l-programm ta’ stabbiltà u l-opinjoni
                  10
               tiegħu hija riflessa b’mod partikolari fir-rakkomandazzjoni 1 hawn taħt.

               B'DAN JIRRAKKOMANDA li l-Awstrija tieħu azzjoni fl-2016 u l-2017 biex:

               1.Tara li d-devjazzjoni mill-objettiv baġitarju ta' terminu medju fl-2016 u l-2017 ikun limitat għall-varjazzjoni marbuta mal-impatt baġitarju tal-influss eċċezzjonali ta' refuġjati fl-2015, u li għal dan l-effett tikseb aġġustament fiskali ta' 0.3% tal-PDG fl-2017, sakemm l-objettiv baġitarju ta' terminu medju ma jkunx jista' jintlaħaq b'anqas sforz. Tiżgura s-sostenibbiltà tas-sistema tal-kura tas-saħħa; u tas-sistemi tal-pensjoni billi torbot l-età statutorja tal-pensjoni mal-istennija tal-għomor. Tissimplifika u tirrazzjonalizza r-relazzjonijiet u r-responsabilitajiet fiskali bejn is-saffi diversi tal-gvern.

               2.Ittejjeb il-parteċipazzjoni fis-suq tax-xogħol tan-nisa. Tieħu passi biex ittejjeb ir-riżultati edukattivi taż-żgħażagħ żvantaġġati, b’mod partikolari dawk bi sfond ta' migrazzjoni.

               3.Tnaqqas l-ostakoli amministrattivi u regolatorji għall-investimenti, bħal ma huma r-rekwiżiti restrittivi ta' awtorizzazzjoni u r-restrizzjonijiet fuq il-forma ġuridika u l-parteċipazzjoni azzjonarja, u l-impedimenti fuq l-istabbiliment ta' kumpaniji multidixxiplinarji, b'mod partikolari fil-qasam tas-servizzi.

               Magħmul fi Brussell,

                     Għall-Kunsill

                     Il-President

                     (1)
                  ĠU L 209, 2.8.1997, p. 1.

                     (2)
                  COM(2016) 340 finali.

                     (3)
                  P8_TA(2016)0058, P8_TA(2016)0059, u P8_TA(2016)0060.

                     (4)
                  COM(2015) 690 finali.

                     (5)
                  COM(2015) 691 finali.

                     (6)
                  COM(2015) 692 finali.

                     (7)
                  SWD(2016) 88 finali.

                     (8)
                  COM(2016) 95 finali.

                     (9)
                  COM(2014) 494 finali.

                     (10)
                  Skont l-Artikolu 5(2) tar-Regolament tal-Kunsill (KE) Nru 1466/97.